				|

		52011PC0844

			Proposta għal REGOLAMENT TAL-PARLAMENT EWROPEW U TAL-KUNSILL dwar l-istabbiliment ta’ strument ta’ finanzjament għall-promozzjoni tad-demokrazija u tad-drittijiet tal-bniedem madwar id-dinja /* KUMM/2011/0844 finali - 2011/0412 (COD) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
L-Unjoni hija bbażata fuq il-valuri
tar-rispett għad-dinjità tal-bniedem, il-libertà, id-demokrazija,
l-ugwaljanza, l-istat tad-dritt u r-rispett għad-drittijiet tal-bniedem
(l-Artikolu 2 tat-Trattat dwar l-Unjoni Ewropea). Barra minn hekk, kif provdut
fit-Trattat, l-azzjoni tal-Unjoni fix-xena internazzjonali "għandha
tiġi ggwidata mill-prinċipji li jispiraw il-ħolqien,
l-iżvilupp u t-tkabbir tagħha u li hija tfittex li tippromwovi
fil-bqija tad-dinja: id-demokrazija, l-istat tad-dritt, l-universalità u
l-indiviżibilità tad-drittijiet tal-bniedem u l-libertajiet fundamentali,
ir-rispett għad-dinjità tal-bniedem, il-prinċipji tal-ugwaljanza u
s-solidarjetà, u r-rispett għall-prinċipji tal-Karta tan-Nazzjonijiet
Uniti u tal-liġi internazzjonali.” (l-Artikolu 21).
Għalhekk, il-promozzjoni tad-demokrazija
u d-drittijiet umani hija aspett essenzjali tal-azzjoni esterna tal-UE.
Fil-promozzjoni tad-drittijiet tal-bniedem u tad-demokrazija madwar id-dinja,
l-UE qed tuża firxa wiesgħa ta' miżuri, mid-djalogu politiku u
l-inizjattivi diplomatiċi għal koperazzjoni u assistenza finanzjarja
u teknika.
Ir-Regolament dwar it-twaqqif ta' Strument
Ewropew għad-Demokrazija u d-Drittijiet tal-Bniedem (EIDHR)[1]
jikkostitwixxi bażi prinċipali għal din l-istrateġija
politika u huwa espressjoni unika u viżibbli tal-impenn qawwi tal-UE lejn
id-demokrazija u d-drittijiet tal-bniedem. L-istrument iġġenera
riżultati ġenwini u bosta stejjer ta’suċċess, u pprovda
sostenn lil istituzzjonijiet tas-soċjetà ċivili u tad-drittijiet
tal-bniedem madwar id-dinja u serva wkoll għall-osservazzjoni
tal-elezzjonijiet. Minħabba l-indipendenza tiegħu mill-kunsens
tal-Gvern u l-flessibbiltà tiegħu, l-EIDHR jirrappreżenta valur
miżjud prinċipali għall-għodda ta' politika tal-UE.
L-għanijiet ġenerali u l-ambitu
tal-EIDHR li huma li jikkontribwixxi għall-iżvilupp u
l-konsolidazzjoni tad-drittijiet tal-bniedem u l-libertajiet fundamentali,
id-demokrazija u l-istat tad-dritt madwar id-dinja, għandhom jiġu
ppreżervati fir-Regolament il-ġdid.
Ir-Regolament jibni fuq ir-rabta qawwija bejn
id-demokrazija u d-drittijiet tal-bniedem. Fis-snin
riċenti l-aġenda tal-UE dwar l-appoġġ għad-demokrazija
evolviet u kibret lejn strateġija komprensiva. Partikolarment, il-Konklużjonijiet
tal-Kunsill ta' Novembru 2009[2]
dwar tal-appoġġ għad-demokrazija, jikkostitwixxu l-ewwel
orjentazzjoni strateġika u konkreta għal politika
tal-appoġġ għad-demokrazija aktar wiesgħa u koerenti
fir-relazzjonijiet esterni tal-UE. F'Diċembru 2010, il-Kummissjoni
ppreżentat l-ewwel rapport dwar is-segwitu għall-Konklużjonijiet
u l-konklużjonijiet il-ġodda[3]
kienu adottati inkluż l-identifikazzjoni ta' għaxar pajjiżi
pilota fejn l-Aġenda ta' Azzjoni għandha tiġi implimentata u
għandha tittieħed azzjoni immedjata.
Għalhekk huwa
meqjus essenzjali li l-EIDHR futur iżomm fl-ambitu wiesa' li jinkludi fih
il-varjetà wiesgħa ta' attivitajiet ta' promozzjoni, appoġġ
tal-qalba u operazzjonijiet prattiċi, inklużi l-osservazzjonijiet
elettorali, li jappoġġjaw id-drittijiet fundamentali inerenti
għad-demokrazija flimkien mad-drittijiet tal-bniedem u l-libertajiet
fundamentali l-oħra kollha. Huwa
garanzija għar-razzjonalità politika, il-komprensività
fl-istrateġija, il-koerenza tal-operazzjonijiet u l-ekonomiji tal-iskala.
L-ambitu tal-EIDHR ikopri ħames
għanijiet mill-2007 'l hawn:
·
It-tisħiħ tar-rispett
għad-drittijiet tal-bniedem u l-libertajiet fundamentali f'pajjiżi
fejn huma l-aktar mhedda;
·
It-tisħiħ tar-rwol tas-soċjetà
ċivili fil-promozzjoni tad-drittijiet tal-bniedem u tar-riforma
demokratika, fl-appoġġ tal-konċiljazzjoni paċifika bejn
il-gruppi ta’ interess u t-tisħiħ tal-parteċipazzjoni u
r-rappreżentazzjoni politika;
·
L-appoġġ għal azzjonijiet dwar
id-drittijiet tal-bniedem u kwistjonijiet ta' demokrazija koperti mil-Linji
Gwida tal-UE, inkluż dwar djalogi dwar id-drittijiet tal-bniedem, dwar
difensuri tad-drittijiet tal-bniedem, dwar il-piena kapitali, it-tortura,
it-tfal u l-kunflitti bl-armi, dwar id-drittijiet tat-tfal, dwar il-vjolenza
kontra n-nisa u t-tfajliet u l-ġlieda kontra l-forom kollha ta'
diskriminazzjoni kontrihom, dwar il-Liġi Umanitarja Internazzjonali u dwar
linji gwida possibbli fil-ġejjieni;
·
L-appoġġ u t-tisħiħ tal-qafas
internazzjonali u reġjonali għall-ħarsien u l-promozzjoni
tad-drittijiet tal-bniedem, il-ġustizzja, l-istat tad-dritt u
l-promozzjoni tad-demokrazija;
·
Il-bini tal-fiduċja u t-tisħiħ
tal-affidabbilta u t-trasparenza tal-proċess elettorali demokratiku, b’mod
partikolari permezz tal-monitoraġġ tal-elezzjonijiet.
L-istrateġija
tar-rispons[4]
fl-EIDHR tibni fuq ħidma fil-biċċa l-kbira ma’ u permezz
tal-organizzazzjonijiet tas-soċjetà ċivili, bil-għan li
tiddefendi l-libertajiet fundamentali li jiffurmaw il-bażi
għall-proċessi demokratiċi kollha u jgħinu lis-soċjetà
ċivili sabiex issir forza effettiva għar-riforma politika u
d-difiża tad-drittijiet tal-bniedem. Din
l-ispeċifiċità tal-istrateġija ta' rispons se tkun kompletament
ippreservata fir-Regolament il-ġdid. B’dan
il-mod, huwa jikkumplimenta l-ġenerazzjoni l-ġdida ta’ programmi
ġeografiċi, li qegħdin dejjem aktar jintegraw id-demokrazija u
d-drittijiet tal-bniedem, għalkemm jiffoka primarjament fuq il-bini
tal-istituzzjonijiet pubbliċi.
Barra minn hekk,
ir-regolament il-ġdid tal-EIDHR se jtejjeb l-għodda tal-UE biex
tindirizza b'mod iktar effiċjenti s-sitwazzjoni f'pajjiżi
diffiċli jew li jinsabu f'sitwazzjonijiet ta' emerġenza fejn
id-drittijiet tal-bniedem u l-libertajiet fundamentali huma l-aktar f'riskju. L-iżviluppi riċenti fil-Viċinat
Ewropew, partikolarment ir-Rebbiegħa Għarbija, urew li hemm
żieda qawwija fid-domanda lokali għal aktar libertajiet u drittijiet
flimkien mad-demokrazija li l-UE għandha bżonn li
tappoġġja. F'każijiet bħal
dawn, l-Unjoni Ewropea se jkollha l-possibbiltà li tiffinanzja direttament
azzjonijiet ad hoc permezz ta' għotjiet diretti jew għotjiet ta'
valur baxx. Dan se jkun il-każ fejn
il-modalitajiet proċedurali jistgħu jaffettwaw negattivament
l-effettività tal-azzjonijiet jew jistgħu jikkawżaw li
l-benefiċjarji jkunu soġġetti għal intimidazzjonijiet,
ritaljazzjoni jew tipi oħra ta’ riskji serji. Azzjonijiet ad hoc
għandhom, fil-prinċipju, jiġu inklużi fid-Dokumenti ta'
Strateġija u l-Programmi Annwali. Madankollu,
f’ċirkostanzi eċċezzjonali, azzjonijiet ad hoc jistgħu
jiġu adottati permezz ta’ miżuri speċjali barra
miċ-ċiklu tal-ipprogrammar.
Minn perspettiva usa’,
ir-Regolament EIDHR propost għandu jitqies fil-kuntest tal-istrumenti
finanzjarji kollha proposti għall-Qafas Finanzjarju Multiannwali 2014-2020
kif spjegat fil-Komunikazzjoni "Baġit għall-Ewropa 2020”. Flimkien mal-istrumenti taħt l-intestatura 4
(Ewropa Globali) u mal-Fond Ewropew għall-Iżvilupp, l-EIDHR
il-ġdid se jiżgura aktar koerenza u effettività fl-azzjoni esterna
tal-UE.
Skont id-Deċiżjoni tal-Kunsill[5] li
tistabbilixxi l-organizzazzjoni u l-funzjonament tas-Servizz Ewropew
għall-Azzjoni Esterna (SEAE), ir-Rappreżentant
Għoli/Viċi-President għandu jiżgura l-koordinazzjoni
politika ġenerali tal-azzjoni esterna tal-Unjoni, inkluż permezz
tal-EIDHR. B’mod partikolari, is-SEAE għandu jikkontribwixxi
għaċ-ċiklu ta' programmar u ġestjoni tal-EIDHR kif deskritt
fl-Artikolu 9(3) tad-Deċiżjoni tal-Kunsill imsemmija hawn fuq.
2.           RIŻULTATI TA’ KONSULTAZZJONIJIET
MAL-PARTIJIET INTERESSATI U VALUTAZZJONIJIET TAL-IMPATT
Il-Kummissjoni
Ewropea organizzat konsultazzjoni pubblika dwar il-finanzjament futur
għall-azzjoni esterna tal-UE bejn is-26 ta’ Novembru 2010 u l-31 ta'
Jannar 2011. Dan il-proċess kien ibbażat fuq kwestjonarju onlajn u
kien akkumpanjat minn dokument ta’ sfond 'Liema fondi għall-azzjoni
esterna tal-UE wara l-2013?' imħejji mill-Kummissjoni u s-servizzi SEAE
involuti. Il-220 kontribuzzjoni li waslu mill-konsultazzjoni pubblika
rriflettew spektrum wiesa' u divers li jirrappreżenta l-varjetà ta’
strutturi, fehmiet u tradizzjonijiet li jikkaratterizzaw l-azzjoni esterna
tal-komunità.
Il-maġġoranza ta’ dawk li
wieġbu (madwar 70%) kkonfermaw li l-intervent finanzjarju tal-UE pprovda valur
sostanzjali miżjud fl-oqsma ta' politika ewlenin appoġġati
permezz tal-Istrumenti Finanzjarji tal-UE għal azzjoni esterna[6].
L-kriterju tal-valur miżjud tal-UE kien ippreżentat minn ħafna
fost dawk li wieġbu bħala l-mutur prinċipali għall-futur:
huma kkunsidraw li l-UE għandha tisfrutta l-vantaġġ komparattiv
tagħha marbut mal-preżenza globali tagħha, il-firxa wiesgħa
ta’ għarfien espert tagħha, in-natura sopranazzjonali tagħha u
r-rwol tagħha bħala faċilitatur tal-koordinazzjoni, u
l-isfruttar tal-ekonomiji tal-kobor.
Kważi dawk
kollha li wieġbu (92%) jappoġġaw strateġija aktar
differenzjata, mfassla għas-sitwazzjoni tal-pajjiż benefiċjarju,
ibbażata fuq kriterji sodi u ġbir tad-dejta effiċjenti, li
għandha tintuża bħala mezz biex jiżdied l-impatt
tal-istrumenti finanzjarji tal-UE. Aktar minn żewġ terzi ta' dawk li
wieġbu jemmnu li l-interessi tal-UE huma ikkunsidrati biżżejjed
fl-azzjoni esterna tagħha, u li dawn tal-aħħar għandhom
ikunu bbażati sa ċertu punt fuq il-valuri u l-prinċipji tal-UE,
u fuq l-għanijiet tal-iżvilupp tal-pajjiżi msieħba.
Bil-maqlub, minoranza tqis li l-azzjoni esterna tal-UE għandha tikkonċentra
aktar fuq l-interessi proprji tal-UE fl-ekonomija globali, partikolarment lejn
ekonomiji emerġenti.
Rigward
is-simplifikazzjoni tal-istrumenti u l-bilanċ bejn l-istrumenti
ġeografiċi u tematiċi, l-opinjonijiet huma mħallta
fir-rigward tar-reviżjoni tal-programmi tematiċi tal-UE u tnaqqis
possibbli fin-numru. Ħafna jibżgħu li dan jista’ jimplika
tnaqqis fl-ammont globali disponibbli għal azzjoni tematika, u pjuttost
isejħu għal simplifikazzjoni tar-regoli li jirregolaw
l-aċċess u l-implimentazzjoni tal-finanzjament tematiku. Bosta
kwistjonijiet tematiċi huma enfasizzati bħala importanti
bħat-tisħiħ tal-Istrument Ewropew għad-Demokrazija u
d-Drittijiet tal-Bniedem, il-finanzjament tal-klima jew il-programmi tematiċi
tad-DCI attwali. Flessibbiltà akbar tal-limiti ġeografiċi
tal-istrumenti tal-UE hija appoġġjata minn maġġoranza
sinifikanti ta’ dawk li wieġbu bħala mezz biex jirrispondu
għall-isfidi interreġjonali.
Il-maġġoranza
ta’ dawk li wieġbu jaqblu li l-programmazzjoni u l-kofinanzjament
konġunti mal-Istati Membri jistgħu jżidu l-impatt u l-koerenza
tal-azzjoni esterna tal-UE, jissimplifikaw it-twassil tal-għajnuna u
globalment inaqqsu l-ispejjeż ġenerali tat-tranżazzjoni.
Rigward fehma
waħda u kondizzjonalità, hemm appoġġ qawwi fost dawk
li wieġbu għall-esplorazzjoni tal-kondizzjonalità bbażata fuq
ir-rispett mill-pajjiż benefiċjarju, tad-drittijiet tal-bniedem,
il-minoranzi, governanza tajba u d-diversità tal-espressjonijiet kulturali
(78%), jew dwar il-kwalità tal-politika tiegħu u l-abbiltà u d-dispożizzjoni
tiegħu biex jimplimenta politiki sodi (63%). Maġġoranza ta' dawk
li wieġbu kritikaw il-fatt li l-kooperazzjoni esterna hija bbażata
fuq l-interessi proprji tal-UE.
Rigward l-azzjoni esterna tal-UE dwar id-drittijiet
tal-bniedem u d-demokrazija, dawk kollha li wieġbu enfasizzaw
il-ħtieġa li jippromwovu u jappoġġjaw dawn l-għanijiet
madwar id-dinja kemm billi jiġu integrati fi ħdan il-politiki kollha
u l-azzjonijiet tal-UE kif ukoll billi jiġi dedikat strument finanzjarju
separat iżda komplementarju. L-Istrument Ewropew għad-Demokrazija u
d-Drittijiet tal-Bniedem huwa valutat ferm u l-partijiet interessati kollha
talbu lill-UE biex ittejjeb il-potenzjal tiegħu, tissalvagwardja l-valur
miżjud tiegħu u tiżviluppa aktar il-ħeffa sabiex jitwassal,
b'mod partikolari għall-aktar każijiet urġenti u diffiċli.
Il-valutazzjoni tal-impatt
Il-Kummissjoni wettqet Valutazzjoni tal-Impatt
(IA) li qieset 3 alternattivi ta' linji politiċi ewlenin (b'xi
għażliet sekondarji):
(1) Ebda Regolament tal-EIDHR separat u
tintegra d-drittijiet tal-bniedem u d-demokrazija taħt strumenti
oħra;
(2) L-ebda bidla għar-Regolament kurrenti
b'żieda biss fl-allokazzjoni baġitarja li se tipprovdi għal
attivitajiet addizzjonali taħt il-qafas attwali;
(3) Bini ta' Regolament ta' awtorizzazzjoni
aħjar, filwaqt li jiġu ppreservati l-karatteristiċi ewlenin
tar-Regolament eżistenti.
L-ewwel għażla ma nżammitx
minħabba li deher ċar li s-soppressjoni ta' sturment awtonomu
għad-drittijiet tal-bniedem u d-demokrazija tista' tibgħat sinjal politiku
negattiv u jwassal għat-tneħħija ta' prinċipji ta'
ħidna speċifiċi u prezzjużi bħan-nuqqas ta’ kunsens
tal-pajjiż ospitanti jew l-immirar tal-atturi tas-soċjetà
ċivili. Dan imbagħad inaqqas l-effiċjenza tal-eżekuzzjoni u
joħloq telf qawwi tal-viżibbiltà u tar-reputazzjoni tal-UE.
It-tieni għażla wkoll ġiet
imwarrba minħabba li ma tippermettix li wieħed jieħu
l-opportunità li jiffaċċja sfidi ġodda adegwatament, li
jikkoreġi xi tagħlimiet meħuda u li jwieġeb għal
domandi ġodda.
It-tielet għażla ġiet magħżula
minħabba li tippermetti l-preservazzjoni tal-benefiċċji
politiċi u operattivi tal-istrumenti, filwaqt li tippermetti adattament
aħjar tar-regolament. Taħt din l-għażla, l-abbozz
il-ġdid għandu jinbena bħala regolament tal-awtoriazzazzjoni
aħjar. L-istrument rivedut stabbilit
joffri għodda orjentata lejn il-proċess li tiffoka fuq erba’ oqsma
differenti:
·
kampanji tematiċi, li jgħaqqdu flimkien
il-promozzjoni u l-operazzjonijiet fil-post (per eżempju
l-appoġġ għad-demokrazija) u l-indirizzar ta' ksur serju
tad-drittijiet (per eżempju t-tortura, il-piena tal-mewt,
id-diskriminazzjoni, eċċ..), kif ukoll il-provvediment ta'
appoġġ ċentrali lil parteċipanti ewlenin u edukazzjoni
ċivika relatata;
·
appoġġ immirat għall-iżvilupp
ta' soċjetajiet ċivili prosperi li tippermettilu li
jsaħħaħhom fit-tfittxija u d-difiża tad-demokrazija u
d-drittijiet tal-bniedem u fir-rwol speċifiku tagħhom bħala
atturi għal bidla pożittiva;
·
kapaċità msaħħha għall-UE biex
tkun kapaċi tirreaġixxi malajr għal urġenzi tad-drittijiet
tal-bniedem u t-twaqqif ta' mekkaniżmu tal-UE komprensiv
għad-Difiża tad-Drittijiet tal-Bniedem;
·
strateġija msaħħa u integrata
aħjar għaċ-ċikli demokratiċi, permezz ta'
osservazzjoni tal-elezzjonijiet u tipi oħra ta' appoġġ
għall-proċessi demokratiċi u elettorali;
3.           L-ELEMENTI LEGALI TAL-PROPOSTA
L-istrument propost huwa bbażat fuq
l-Artikolu 209 tat-Trattat dwar il-Funzjonament tal-Unjoni Ewropea li
jipprovdi bażi legali għal koperazzjoni għall-iżvilupp
fil-qafas tal-prinċipji u l-objettivi tal-azzjoni esterna tal-Unjoni.
Barra minn hekk, l-Artikoli 2 u 21 tat-Trattat dwar l-Unjoni Ewropea
jaċċennaw aktar l-importanza li l-Unjoni Ewropea tappoġġa
d-demokrazija u d-drittijiet tal-bniedem bħala parti mill-azzjoni esterna
tagħha.
Billi l-għanijiet tar-Regolament propost
ma jistgħux jinkisbu b'mod suffiċjenti mill-Istati Membri
waħedhom, u jistgħu għalhekk, minħabba l-iskala jew u
l-kopertura tal-azzjoni, jinkisbu aħjar fuq livell tal-Unjoni, l-Unjoni
tista' tadotta miżuri, skont il-prinċipju tas-sussidjarjetà kif
stabbilit fl-Artikolu 5 tat-Trattat. L-UE hija f'pożizzjoni unika
biex twassal parti mill-għajnuna esterna għan-nom ta' l-Istati Membri
u flimkien magħhom, u b'hekk tikseb aktar kredibbiltà fil-pajjiżi
fejn hija topera. Ħafna Stati Membri m'għandhomx il-kapaċità
u/jew ir-rieda li jiżviluppaw strumenti esterni globali. Għalhekk,
l-intervent fil-livell tal-UE huwa l-unika possibbiltà biex jiġu promossi
globalment il-valuri tal-UE u tiġi żgurata l-preżenza tal-UE
madwar id-dinja.
Ir-Regolament propost isaħħaħ
ukoll il-kapaċità ta' koordinazzjoni u jiffaċilita l-programmazzjoni
konġunta mal-Istati Membri, jiżgura diviżjoni tax-xogħol
effiċjenti u twassil tal-għajnuna effettiva. L-assistenza tal-Unjoni
għandha tiffoka fejn ikollha l-aktar impatt, promozzjoni madwar id-dinja
tad-demokrazija, il-governanza tajba, id-drittijiet tal-bniedem u l-istat
tad-dritt, il-kapaċità prevedibbli u fit-tul tagħha fl-għajnuna
għall-iżvilupp u r-rwol tagħha fil-koordinazzjoni mal-Istati
Membri tagħha. Skont il-prinċipju ta' proporzjonalità, kif stipulat
fl-Artikolu 5 tat-Trattat, ir-Regolament propost ma jmurx lil hinn minn
dak li huwa meħtieġ biex jikseb l-għanijiet tiegħu.
4.           IMPLIKAZZJONI BAĠITARJA
L-istrument propost huwa parti
mill-miżuri biex jiġu implimentati taħt it-Titolu IV
"Ewropa Globali" tal-Qafas Finanzjarju Multiannwali tal-Unjoni
Ewropea. Il-pakkett finanzjarju għall-implimentazzjoni ta’ dan
ir-Regolament għall-perjodu 2014-2020 għandu jkun ta’ EUR
1 578 000 000 (prezzijiet kurrenti). Dan jikkorrispondi
mal-pakkett annwali medju approssimattiv ta' EUR 225 000 000.
2011/0412 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar l-istabbiliment ta’ strument ta’
finanzjament għall-promozzjoni tad-demokrazija u tad-drittijiet
tal-bniedem madwar id-dinja
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikoli 209 u
212 tiegħu,
Wara li kkunsidraw il-proposta
mill-Kummissjoni,
Wara t-trażmissjoni tal-abozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[7],
Wara li kkunsidraw l-opinjoni tal-Kumitat
tar-Reġjuni[8],
Billi aġixxew skont il-proċedura
leġiżlattiva ordinarja,
Billi:
(1)
Dan ir-Regolament jikkostitwixxi wieħed
mill-istrumenti li jipprovdu appoġġ dirett għall-politiki
esterni tal-Unjoni Ewropea. Huwa se jissostitwixxi r-Regolament (KE)
Nru 1889/2006 tal-Parlament Ewropew u tal-Kunsill
tal-20 ta' Diċembru 2006 dwar l-istabbiliment ta’ strument
ta’ finanzjament għall-promozzjoni tad-demokrazija u tad-drittijiet
tal-bniedem madwar id-dinja[9].
(2)
Dan ir-Regolament jistabbilixxi strument ta'
finanzjament għall-promozzjoni tad-demokrazija u tad-drittijiet
tal-bniedem madwar id-dinja li jippermetti għall-assistenza
indipendentement mill-kunsens tal-gvernijiet ta' pajjiżi terzi u
awtoritajiet pubbliċi oħra.
(3)
L-Artikolu 2 tat-Trattat dwar l-Unjoni Ewropea
jistipula li l-Unjoni hija bbażata fuq il-valuri tar-rispett
għad-dinjità tal-bniedem, il-libertà, id-demokrazija, l-ugwaljanza,
l-istat tad-dritt u r-rispett għad-drittijiet tal-bniedem, inklużi
d-drittijiet ta' persuni li jagħmlu parti minn minoranzi. Dawn il-valuri
huma komuni għall-Istati Membri f'soċjetà fejn jipprevalu l-pluraliżmu,
in-non-diskriminazzjoni, it-tolleranza, il-ġustizzja, is-solidarjetà u
l-ugwaljanza bejn in-nisa u l-irġiel.
(4)
L-Artikolu 21 tat-Trattat dwar l-Unjoni
Ewropea jipprovdi li l-azzjoni esterna tal-Unjoni Ewropea għandha tkun
iggwidata mill-istess prinċipji li spiraw il-ħolqien tagħha
stess: id-demokrazija, l-istat tad-dritt, l-universalità u
l-indiviżibbiltà tad-drittijiet tal-bniedem u l-libertajiet fundamentali,
ir-rispett għad-dinjità tal-bniedem, il-prinċipji tal-ugwaljanza u
s-solidarjetà, u r-rispett għall-prinċipji tal-Karta tan-Nazzjonijiet
Uniti u tad-dritt internazzjonali.
(5)
Dan l-istrument ta’ finanzjament jikkontribwixxi
biex jinkisbu l-għanijiet tal-azzjoni esterna tal-Unjoni, inklużi
dawk tal-Politika Ewropea ta' Żvilupp.
(6)
Il-kontribut tal-Unjoni għad-demokrazija u
l-istat tad-dritt, u r-rispett għad-drittijiet tal-bniedem u
għal-libertajiet fundamentali huwa msejjes fuq il-prinċipji
ġenerali stabbiliti mill-Karta Internazzjonali tad-Drittijiet tal-Bniedem,
u kwalunkwe strument ieħor tad-drittijiet tal-bniedem li ġie adottat
fi ħdan il-qafas tan-Nazzjonijiet Uniti, kif ukoll strumenti
tad-drittijiet tal-bniedem reġjonali relevanti.
(7)
Il-promozzjoni tal-ugwaljanza bejn is-sessi u
d-drittijiet tal-mara huma drittijiet fundamentali tal-bniedem u kwistjoni ta'
ġustizzja soċjali u l-promozzjoni tagħhom hija komponent qawwi
ta’ dan ir-Regolament.
(8)
Id-demokrazija u d-drittijiet tal-bniedem huma
inseparabbli, kif imsemmi fil-Konklużjonijiet tal-Kunsill
tat-18 ta' Novembru 2009, dwar l-appoġġ
għad-demokrazija fir-relazzjonijiet esterni tal-UE. Il-libertajiet
fundamentali tal-espressjoni u tal-assoċjazzjoni huma l-prerekwiżiti
għall-pluraliżmu politiku u l-proċess demokratiku, filwaqt li
l-kontroll demokratiku u s-separazzjoni tal-poteri huma essenzjali sabiex tinżamm
ġudikatura indipendenti u l-istat tad-dritt li min-naħa tagħhom
huma meħtieġa għall-ħarsien effettiv tad-drittijiet
tal-bniedem.
(9)
Il-kompitu li tinbena u tkun sostnuta kultura ta'
drittijiet tal-bniedem u li d-demokrazija ssir taħdem
għaċ-ċittadini, għalkemm ferm urġenti u diffiċli
f'demokraziji li qed jitfaċċaw issa, essenzjalment hija sfida
kontinwa, li l-ewwel u qabel kollox tappartjeni lill-poplu tal-pajjiż
ikkonċernat imma mingħajr ma jitnaqqsu l-obbligi tal-komunità
internazzjonali. Jeħtieġ ukoll firxa ta’ istituzzjonijiet,
partikolarment parlamenti nazzjonali demokratiċi li għandhom
jiżguraw il-parteċipazzjoni, ir-rappreżentazzjoni,
il-kapaċità ta' rispons u r-responsabbiltà.
(10)
Sabiex jindirizzaw dawn il-kwistjonijiet b'mod
effettiv, trasparenti, f'waqtu u b'mod flessibbli wara l-iskadenza
tar-Regolament (KE) Nru 1889/2006, hemm ħtieġa kontinwa
għal riżorsi finanzjarji speċifiċi u strument ta’
finanzjament speċifiku li jista' jkompli jaħdem b'mod indipendenti.
(11)
L-għajnuna tal-Unjoni skont dan ir-Regolament
hija mfassla biex tikkomplementa d-diversi għodod l-oħra
għall-implimentazzjoni tal-politiki tal-Unjoni dwar id-demokrazija u
d-drittijiet tal-bniedem, li jvarjaw minn djalogu politiku u inizjattivi
diplomatiċi għal diversi strumenti ta’ kooperazzjoni finanzjarja u
teknika, li jinkludu kemm programmi ġeografiċi kif ukoll dawk
tematiċi. Se tikkomplementa wkoll l-azzjonijiet aktar relatati
mal-kriżi taħt l-Istrument għall-Istabbiltà.
(12)
Taħt dan ir-Regolament, l-Unjoni se tipprovdi
għajnuna biex tindirizza d-drittijiet tal-bniedem globali, reġjonali,
nazzjonali u lokali u kwistjonijiet ta’ demokratizzazzjoni fi sħubija
mas-soċjetà ċivili li wieħed jifhem li jinkludu t-tipi kollha
ta’ azzjoni soċjali minn individwi jew gruppi li huma indipendenti mill-istat
u attivi fl-qasam tad-drittijiet tal-bniedem u tal-appoġġ
tad-demokrazija.
(13)
Barra minn hekk, filwaqt li l-istandards
tad-demokrazija u tad-drittijiet tal-bniedem għandhom ikunu dejjem iktar
integrati fl-istrumenti ta’ finanzjament għall-għajnuna esterna
kollha, l-għajnuna tal-Unjoni skont dan ir-Regolament se jkollha rwol
ieħor komplementari speċifiku minħabba n-natura globali
tagħha u l-indipendenza tal-azzjoni tagħha mill-kunsens
tal-awtoritajiet statali u oħrajn pubbliċi tal-pajjiżi terzi.
Dan jippermetti l-kooperazzjoni mas-soċjetà ċivili dwar kwistjonijiet
sensittivi ta’ drittijiet tal-bniedem u demokrazija, billi jipprovdi
l-flessibilità biex ikun hemm reazzjoni għaċ-ċirkostanzi li qed
jinbidlu. Dan għandu jipprovdi wkoll kapaċità tal-Unjoni li tartikula
u tappoġġja għanijiet u miżuri speċifiċi fuq
il-livell internazzjonali li la huma marbuta b’mod ġeografiku u lanqas
relatati ma’ xi kriżi u li jistgħu jeħtieġu metodu
transnazzjonali jew jinvolvu operazzjonijiet kemm fi ħdan l-Unjoni kif
ukoll f’firxa ta’ pajjiżi terzi. Barra minn hekk, se jipprovdi l-qafas
meħtieġ għal operazzjonijiet, bħal appoġġ
għal missjonijiet ta’ osservazzjoni indipendenti tal-elezzjonijiet
mill-UE, li jeħtieġu koerenza politika, sistema ta’ ġestjoni unifikata
u standards operattivi komuni.
(14)
L-Unjoni se tagħti attenzjoni partikolari lil
pajjiżi u sitwazzjonijiet ta' urġenza fejn id-drittijiet tal-bniedem
u l-libertajiet fundamentali huma l-aktar f'riskju u fejn id-diżrispett
għal dawn id-drittijiet u libertajiet huwa partikularment qawwi u
sistematiku. F'sitwazzjonijiet bħal dawn, il-prijoritjiet politiċi se
jkunu li jiġi promoss ir-rispett għal-liġijiet internazzjonali
rilevanti, u li jiġi pprovdut appoġġ tanġibbli u mezzi ta’
azzjoni għas-soċjetà ċivili lokali u biex isir kontirbut
għall-ħidma tagħha, imwettqa f'ċirkostanzi diffiċli
ħafna. F’sitwazzjonijiet ta’ konflitt, l-Unjoni ser tippromwovi
l-konformità tal-partijiet kollha fil-kunflitt mal-obbligi legali tagħhom
taħt il-liġi umanitarja internazzjonali, skont il-linji gwida
rilevanti tal-Unjoni.
(15)
F'dawk il-pajjiżi jew sitwazzjonijiet l-aktar
difficli u sabiex jiġu indirizzati bżonnijiet urġenti ta'
protezzjoni tad-difensuri tad-drittijiet tal-bniedem, l-Unjoni għandha
tkun kapaċi tirrispondi b'mod flessibbli u f'waqtu permezz ta'
għotjiet ad hoc. Dan se jkun
partikolarment il-każ meta l-għażla ta' modalitajiet
proċedurali jista' jkollha impatt dirett fuq l-effikaċja
tal-miżuri jew tista’ tirriżulta li l-benefiċjarji jkunu esposti
għal intimidazzjoni, ritaljazzjoni jew tipi oħra ta’ riskji serji.
(16)
Il-Missjonijiet ta' Osservazzjoni Elettorali
tal-Unjoni Ewropea jikkontribwixxu b'mod sinifikanti u b'suċċess
għall-proċessi demokratiċi f'pajjiżi terzi. Madankollu,
l-promozzjoni tad-demokrazija testendi ferm lil hinn mill-proċess
elettorali waħdu. In-nefqa għal missjonijiet ta' osservazzjoni
elettorali għalhekk m'għandhiex tieħu ammont sproporzjonat
tal-fondi totali disponibbli skond dan ir-Regolament.
(17)
Dawn is-setgħat ta' implimentazzjoni
għall-ipprogrammar u l-finanzjament tal-azzjonijiet appoġġjati
taħt dan ir-Regolament għandhom jiġu eżerċitati skont
ir-Regolament (UE) Nru 182/2011 tal-Parlament Ewropew u tal-Kunsill
tas-16 ta’ Frar 2011 li jistabbilixxi r-regoli u
l-prinċipji ġenerali dwar il-modalitajiet ta' kontroll mill-Istati
Membri tal-eżerċizzju mill-Kummissjoni tas-setgħat ta'
implimentazzjoni. Meta wieħed jieħu kont tan-natura ta' dawk l-atti
implimentattivi, partikolarment in-natura tal-orjentazzjoni politika
tagħhom jew l-implikazzjonijiet finanzjarji tagħhom, il-proċedura
ta’eżaminazzjoni għandha fil-prinċipju tintuża
għall-adozzjoni tagħhom, ħlief għal miżuri
implimentattivi tekniċi ta' skala finanzjarja żgħira.
(18)
Regoli Komuni u proċeduri
għall-implimentazzjoni tal-istrumenti tal-Unjoni għall-azzjoni
esterna huma stabbiliti fir-regolament (UE Nru …/…, tal-Parlament Ewropew u
tal-Kunsill ta’ ...[10]
minn issa 'l quddiem imsejjaħ "Ir-Regolament Implimentattiv
Komuni".
(19)
L-organizzazzjoni u l-funzjonament tas-Servizz
Ewropew ta' Azzjoni Esterna huma deskritti fid-Deċiżjoni tal-Kunsill
2010/427/UE.
ADOTTAW DAN IR-REGOLAMENT:
Artikolu 1
Suġġett u għanijiet
Dan ir-Regolament jistabbilixxi Strument
Ewropew għad-Demokrazija u d-Drittijiet tal-Bniedem skont liema l-Unjoni
għandha tipprovdi assistenza għall-iżvilupp u l-konsolidazzjoni
tad-demokrazija u l-istat tad-dritt u r-rispett għad-drittijiet
tal-bniedem u l-libertajiet funadamentali kollha.
B’mod partikolari, għajnuna ta’ din
ix-xorta għandu jkollha l-għan li
(a)
jissaħħu r-rispett għal u
l-ħarsien tad-drittijiet tal-bniedem u tal-libertajiet fundamentali, kif
ipproklamati fid-Dikjarazzjoni Universali tad-Drittijiet tal-Bniedem u fi
strumenti internazzjonali u reġjonali oħrajn, u t-tisħiħ
tal-protezzjoni, il-promozzjoni u l-monitoraġġ tagħhom, l-aktar
permezz ta' appoġġ għall-organizzazzjonijiet relevanti
tas-soċjetà ċivili, difensuri tad-drittijiet tal-bniedem u vittmi
tar-ripressjoni u l-abbuż;
(b)
l-appoġġ u l-konsolidazzjoni tar-riformi
demokratiċi f'pajjiżi terzi, billi tissaħħaħ
id-demokrazija rappreżentattiva u parteċipatorja,
jiissaħħaħ iċ-ċiklu demokratiku ġenerali, u
titjieb l-affidabbiltà tal-proċess elettorali, b'mod partikolari permezz
ta' missjonijiet ta' osservazzjoni tal-elezzjonijeit.
Artikolu 2
Kamp ta' Applikazzjoni
1.           Assistenza tal-Unjoni
għandha tirrelata mal-oqsma li ġejjin:
(a)
appoġġ għal u tisħiħ tad-demokrazija
parteċipatorja u rappreżentattiva, inkluża d-demokrazija
parlamentari, u tal-proċessi tad-demokratizzazzjoni, prinċipalment
permezz tal-organizzazzjonijiet tas-soċjetà ċivili, inter alia
permezz ta':
(i) il-promozzjoni tal-libertà ta' assoċjazzjoni
u ta' assemblea, taċ-ċaqliq mhux imxekkel tal-persuni, tal-libertà
ta' opinjoni u ta' espressjoni, inklużi l-espressjoni artistika u
kulturali, ta' stampa ħielsa u ta' midja pluralistika indipendenti, kemm
dik tradizzjonali kif ukoll dik ibbażata fuq it-teknoloġija
tal-informazzjoni, liberta fuq l-internet u miżuri biex jiġu
miġġielda l-ostakli amministrattivi għall-eżerċitar
ta' dawn il-libertajiet, inkluża l-ġlieda kontra ċ-ċensura;
(ii) fit-tisħiħ tal-istat tad-dritt,
il-promozzjoni tal-indipendenza tal-ġudikatura,
it-tħeġġiġ u l-evalwazzjoni tar-riformi legali u
istituzzjonali u l-promozzjoni tal-aċċess għall-ġustizzja;
(iii) il-promozzjoni u t-tisħiħ
tal-Qorti Kriminali Internazzjonali, tat-tribunali kriminali internazzjonali ad
hoc u tal-proċessi tal-ġustizzja tranżitorja u
tal-mekkaniżmi ta’ verità u ta' rikonċiljazzjoni;
iv) l-appoġġ ta’ riformi biex jinkisbu
l-obbligi ta’ rendikont u ta’ sorveljanza demokratiċi effettivi u
trasparenti, inkluża s-sorveljanza tas-settur tas-sigurtà u
tal-ġustizzja, u fl-inkoraġġiment tal-miżuri kontra
l-korruzzjoni;
(v) il-promozzjoni ta' pluraliżmu politiku u
ta' rappreżentanza politika demokratika u t-tħeġġiġ
tal-parteċipazzjoni politika miċ-ċittadini, b'mod partikulari
mill-gruppi marġinalizzati, fil-proċessi ta' riforma demokratika
fil-livelli lokali, reġjonali u nazzjonali;
(vi) il-promozzjoni tal-parteċipazzjoni
ugwali tal-irġiel u n-nisa fil-ħajja soċjali, ekonomika u
politika, u l-appoġġ tal-ugwaljanza ta' opportunità u
l-parteċipazzjoni u r-rappreżentanza politika tan-nisa;
(vii) l-appoġġ ta' miżuri li
jiffaċilitaw il-konċiljazzjoni paċifika tal-interessi ta'
gruppi, inkluż l-appoġġ għall-miżuri li jibnu
l-kunfidenza f'dak li għandu x'jaqsam mad-drittijiet tal-bniedem u
mad-demokratizzazzjoni.
(b)
il-promozzjoni u l-ħarsien tad-drittijiet
tal-bniedem u tal-libertajiet fundamentali kif ipproklamati fid-Dikjarazzjoni
Universali tad-Drittijiet tal-Bniedem u fi strumenti internazzjonali
oħrajn li jikkonċernaw id-drittijiet ċivili, politiċi,
ekonomiċi, soċjali u kulturali, prinċipalment permezz
tal-organizzazzjonijiet tas-soċjetà ċivili, li inter alia huma
relatati ma':
(i) l-abolizzjoni tal-piena tal-mewt,
il-prevenzjoni tat-tortura, tat-trattament ħażin u ta' forom
oħra ta' trattament krudili, diżuman u degradanti u
r-rijabilitazzjoni tal-vittmi tat-tortura;
(ii) l-appoġġ, il-ħarsien u
l-għajnuna għad-difensuri tad-drittijiet tal-bniedem, skond
it-termini tal-Artikolu 1 tad-Dikjarazzjoni tan-Nazzjonijiet Uniti dwar
id-Dritt u r-Responsabilità ta' Individwi, Gruppi u Organi tas-Soċjetà li
jippromwovu u jħarsu d-Drittijiet tal-Bniedem u l-Libertajiet Fundamentali
li huma Universalment Rikonoxxuti;
(iii) il-ġlieda kontra r-razziżmu u
l-ksenofobija, u d-diskriminazzjoni minħabba kwalunkwe raġuni,
inklużi s-sess, ir-razza, il-kulur, l-oriġini etnika jew
soċjali, il-karatterisitiċi ġenetiċi, il-lingwa,
ir-reliġjon jew it-twemmin, l-opinjoni politika jew kwalunkwe opinjoni
oħra, is-sħubija f’minoranza nazzjonali, il-proprjetà, it-twelid,
id-diżabilità, l-età jew l-orjentazzjoni sesswali;
(iv) il-promozzjoni tal-libertà tal-ħsieb,
tal-kuxjenza u tar-reliġjon jew twemmin, inkluż permezz ta'
miżuri biex jeliminaw il-forom kollha ta’ mibegħda, intolleranza u
diskriminazzjoni bbażata fuq reliġjon jew twemmin u billi titrawwem
it-tolleranza u r-rispett tad-diversità kulturali u reliġjuża;
(v) id-drittijiet tal-popli indiġeni u
d-drittijiet tal-persuni li jagħmlu parti minn minoranzi u gruppi
etniċi;
(vi) id-drittijiet tan-nisa kif proklamati
fil-Konvenzjoni dwar l-Eliminazzjoni tal-Forom Kollha ta' Diskriminazzjoni
kontra n-Nisa u l-Protokolli mhux obbligatorji tagħha, inklużi
l-miżuri biex jiġu miġġielda l-mutilazzjoni
tal-ġenitali femminili, iż-żwiġijiet sfurzati, id-delitti
tal-unur u kwalunkwe forma oħra ta' vjolenza kontra n-nisa;
(vii) id-drittijiet tat-tfal, kif proklamati
fil-Konvenzjoni dwar id-Drittijiet tat-Tfal u l-Protokolli mhux obbligatorji
tagħha, inklużi l-ġlieda kontra t-tħaddim, it-traffikar u
l-prostituzzjoni tat-tfal, u r-reklutaġġ u l-użu ta' suldati
tfal;
(viii) id-drittijiet tal-persuni
b'diżabilità;
(ix) id-drittijiet ekonomiċi, soċjali u
kulturali u l-promozzjoni tal-istandards fundamentali tax-xogħol u
tar-responsabilità soċjali korporattiva;
(x) l-edukazzjoni, it-taħriġ u
l-monitoraġġ fil-qasam tad-drittijiet tal-bniedem u tad-demokrazija,
u fil-qasam kopert mill-punt (vii);
(xi) l-appoġġ
għall-organizzazzjonijiet lokali, reġjonali, nazzjonali u
internazzjonali tas-soċjetà ċivili involuti fil-ħarsien,
fil-promozzjoni jew fid-difiża tad-drittijiet u fil-miżuri msemmija
fil-punt (vii);
(c)
it-tisħiħ tal-qafas internazzjonali
għall-ħarsien tad-drittijiet tal-bniedem, tal-ġustizzja,
tal-istat tad-dritt u d-demokrazija, u l-promozzjoni tal-liġi umanitarja
internazzjonali, b’mod partikolari billi:
(i) ikun provdut appoġġ għal
strumenti internazzjonali u reġjonali li jikkonċernaw id-drittijiet
tal-bniedem, il-ġustizzja, l-istat tad-dritt u d-demokrazija;
(ii) titrawwem koperazzjoni mis-soċjetà
ċivili ma’ organizzazzjonijiet internazzjonali u reġjonali
intergovernattivi, u jiġu appoġġati l-attivitajiet
tas-soċjetà ċivili mmirati lejn il-promozzjoni u
l-monitoraġġ tal-implimentazzjoni tal-istrumenti internazzjonali u
reġjonali li jikkonċernaw id-drittijiet tal-bniedem, il-ġustizzja,
l-istat tad-dritt u d-demokrazija;
(iii) taħriġ fil-liġi umanitarja
internazzjonali u fit-tixrid tagħha u appoġġ għall-infurzar
tagħha;
(d)
bini tal-fiduċja fi u tisħiħ
tal-affidabilità u t-trasparenza tal-proċessi elettorali demokratiċi,
filwaqt li jsir kontribut għall-effiċjenza u l-konsistenza taċ-ċiklu
elettorali kollu, partikolarment,
(i) permezz tal-użu tal-Missjonijiet ta’
Osservazzjoni Elettorali tal-Unjoni;
ii) permezz ta' miżuri oħra
għall-monitoraġġ tal-proċessi elettorali;
(iii) billi jingħata kontribut
għall-iżvilupp tal-kapaċita’ ta’ osservazzjoni elettorali
tal-organizzazzjonijiet tas-soċjetà ċivili fil-livelli reġjonali
u lokali, u billi jiġu appoġġati l-inizjattivi tagħhom biex
jissaħħu l-parteċipazzjoni fil-proċess elettorali u s-segwitu
għalih;
(iv) billi jiġu appoġġjati
miżuri mmirati lejn l-integrazzjoni konsistenti ta’ proċessi
elettorali fiċ-ċiklu demokratiku u għall-implimentazzjoni
tar-rakkomandazzjonijiet magħmula minn Missjonijiet ta' Osservaturi
Elettorali tal-Unjoni;
2.           Il-promozzjoni u
l-protezzjoni tal-ugwaljanza bejn is-sessi, tad-drittijiet tat-tfal,
tad-drittijiet tal-popli indiġeni, tad-drittijiet ta' persuni
b'diżabilità, u tal-prinċipji tal-għoti tas-setgħa,
tal-parteċipazzjoni, tan-nuqqas ta' diskriminazzjoni ta' gruppi
vulnerabbli u ta' responsabilità għandhom jitqiesu meta jkun rilevanti
mill-miżuri kollha ta’ għajnuna msemmija f’dan ir-Regolament.
3.           Il-miżuri ta’
għajnuna għandhom jiġu implimentati fit-territorju
tal-pajjiżi terzi jew għandhom ikunu relatati b’mod dirett
mas-sitwazzjonijiet li jinqalgħu fil-pajjiżi terzi, jew ikunu
relatati b'mod dirett ma' azzjonijiet globali jew reġjonali.
4.           Il-miżuri ta' assistenza
għandhom iqisu l-karatteristiċi speċifiċi ta’ kriżi
jew sitwazzjonijiet ta' urġenza u pajjiżi jew sitwazzjonijiet fejn
hemm nuqqas serju ta' libertajiet fundamentali, fejn is-sigurtà tal-bniedem
hija l-aktar fil-periklu jew fejn l-organizzazzjonijiet tad-drittijiet
tal-bniedem u tad-difensuri joperaw taħt l-aktar kondizzjonijiet
diffiċli.
Artikolu 3
Qafas ġenerali għall-programmazzjoni u l-implimentazzjoni
Assistenza tal-Unjoni taħt dan
ir-Regolament għandha tkun implimentata permezz tal-miżuri li
ġejjin u skont ir-Regolament Implimentattiv Komuni:
(a)
id-Dokumenti ta’ Strateġija u
r-reviżjonijiet tagħhom kif ikun xieraq;
(b)
Il-Programmi ta’ Azzjoni Annwali, miżuri
individwali u miżuri ta' appoġġ;
(c)
Miżuri Speċjali.
Artikolu 4
Dokumenti ta' strateġija
1.           Id-dokumenti ta’
strateġija għandhom jistabbilixxu l-istrateġija tal-Unjoni
Ewropea għall-għajnuna tagħha skont dan ir-Regolament,
bażata fuq il-prijoritajiet tal-Unjoni, is-sitwazzjoni internazzjonali u
l-attivitajiet tal-imsieħba prinċipali. Huma għandhom ikunu
konsistenti mal-iskop ġenerali, l-objettivi, il-kamp ta' applikazzjoni u
l-prinċipji ta' dan ir-Regolament.
2.           Id-dokumenti ta’
strateġija għandhom jistabbilixxu l-oqsma ta’ prijorità
magħżula mill-Unjoni għall-finanzjament matul il-perjodu ta'
validità ta' dan ir-Regolament, l-għanijiet speċifiċi,
ir-riżultati mistennija u l-indikaturi tal-prestazzjoni. Għandhom
jagħtu wkoll l-allokazzjoni finanzjarja indikattiva, kemm ġenerali
kif ukoll għal kull qasam ta’ prijorità; din tista' tingħata, fejn
ikun xieraq, f'forma ta' skala.
3.           Id-dokumenti ta'
strateġija għandhom jiġu approvati skont il-proċedura
stabbilita fl-Artikolu 15 (3) tar-Regolament Implimentattiv Komuni.
Meta bidliet sinifikanti fiċ-ċirkustanzi u l-politika
jeħtieġu hekk, id-dokumenti ta' strateġija għandhom ikunu
aġġornati skont l-istess proċedura.
Artikolu 5
Kumitat
Il-Kummissjoni għandha tkun mgħejuna
minn Kumitat għad-Demokrazija u għad-Drittijiet tal-Bniedem, li minn
hawn ’il quddiem se jissejjaħ “il-Kumitat”. Dak il-Kumitat għandu
jkun kumitat fi ħdan it-tifsira tar-Regolament (UE) Nru 182/2011.
Artikolu 6
Ammont ta’ referenza finanzjarja
Il-pakkett finanzjarju
għall-implimentazzjoni ta’ dan ir-Regolament għall-perjodu 2014-2020
għandu jkun ta’ EUR 1 578 000 000 (prezzijiet kurrenti).
L-approprjazzjonijiet annwali għandhom ikunu awtorizzati mill-awtorità
baġitarja fi ħdan il-limiti tal-Qafas Finanzjarju 2014 – 2020.
Artikolu 7
Is-Servizz Ewropew għall-Azzjoni Esterna
L-applikazzjoni ta’ dan ir-Regolament
għanda tkunu skont id-Deċiżjoni tal-Kunsill 2010/427 UE, li
tistabbilixxi l-organizzazzjoni u l-funzjonament tas-Servizz Ewropew
għall-Azzjoni Esterna.
Artikolu 8
Dħul fis-seħħ
Dan ir-Regolament għandu jidħol
fis-seħħ fit-tielet jum wara dak tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Huwa għandu japplika
mill-1 ta’ Jannar 2014.
Dan ir-Regolament għandu jorbot fl-intier
tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
DIKJARAZZJONI FINANZJARJA
LEĠIŻLATTIVA GĦALL-PROPOSTI
1.           IL-QAFAS TAL-PROPOSTA/INIZJATTIVA
              1.1.    It-titlu tal-proposta/inizjattiva
              1.2.    Qasam/oqsma
ta’ politika konċernat(i) fl-istruttura ABM/ABB
              1.3.    In-natura
tal-proposta/inizjattiva
              1.4.    L-għan(ijiet)
              1.5.    Ir-raġunijiet
għall-proposta/inizjattiva
              1.6.    Perjodu
u impatt finanzjarju
              1.7.    Il-metodu(i)
tal-ġestjoni previst(i)
2.           MIŻURI TA’ ĠESTJONI
              2.1.    Regoli
ta’ monitoraġġ u rapportar
              2.2.    Sistema
ta’ ġestjoni u kontroll
              2.3.    Miżuri
għall-prevenzjoni ta’ frodi u irregolaritajiet
3.           IMPATT FINANZJARJU STMAT
TAL-PROPOSTA/INIZJATTIVA
              3.1.    Intestatura/i
tal-qafas finanzjarju multiannwali u linja/i tal-baġit ta’ nefqa
affettwata/i
              3.2.    L-impatt
stmat fuq in-nefqa
              3.2.1. Sommarju tal-impatt stmat fuq in-nefqa
              3.2.2. L-impatt
stmat fuq l-approprjazzjonijiet operattivi
              3.2.3. L-impatt
stmat fuq approprjazzjonijiet ta’ natura amministrattiva
              3.2.4. Kompatibbiltà
mal-qafas finanzjarju multiannwali attwali
              3.2.5. Il-parteċipazzjoni
ta’ partijiet terzi fil-finanzjament
              3.3.    Estimated impact on revenue
DIKJARAZZJONI
FINANZJARJA LEĠIŻLATTIVA GĦALL-PROPOSTI
1.           IL-QAFAS TAL-PROPOSTA/INIZJATTIVA
1.1.        It-titlu tal-proposta/inizjattiva
Il-proposta
għal Regolament tal-Parlament Ewropew u tal-Kunsill li jistabbilixxi
strument finanzjarju għall-promozzjoni tad-demokrazija u tad-drittijiet
tal-bniedem madwar id-dinja
1.2.        Il-qasam (oqsma) tal-politika kkonċernat(i) fl-istruttura
tal-ABM/ABB[11]
Titolu
19: Ir-relazzjonijiet esterni
Attività
19 04: Strument Ewropew għad-Demokrazija u d-Drittijiet tal-Bniedem
(EIDHR)
It-titolu
ta' dan il-kapitolu tal-baġit jikkorrispondi mal-istruttura attwali
tal-istrumenti finanzjarji 2007-2013. Hu propost li tinżamm l-istess
attività u titolu 19 04.
1.3.        In-natura tal-proposta/inizjattiva
¨ Il-proposta/inizjattiva
hija relatata ma’ azzjoni ġdida
¨ Il-proposta/inizjattiva
hija relatata ma’ azzjoni ġdida wara proġett pilota/azzjoni preparatorja[12]
x Il-proposta/inizjattiva
hija relatata mal-estenzjoni ta’ azzjoni ezistenti
¨ Il-proposta/inizjattiva
hija relata ma’ azzjoni idiretta lejn azzjoni ġdida
1.4.        Għanijiet
1.4.1.     L-objettiv(i) strateġiku/strateġiċi multiannwali
tal-Kummissjoni fil-mira tal-proposta/inizjattiva
Dawn
l-istrumenti ta’ finanzjament jimmiraw li jappoġġjaw l-għanijiet
strateġiċi li ġejjin kif dikjarat fil-Komunikazzjoni
tal-Kummissjoni "Baġit għal Ewropa 2020 – Parti II"
tad-29 ta' Ġunju 2011 (COM/2011/500 - Baġit
għall-Ewropa 2020 – Parti II. Il-Fiche tal-Linja Politika "Azzjoni
Esterna", p. 43):
Dan
ir-Regolament se jkollu żewġ għanijiet
1.
Żieda fir-rispett għal u l-ħarsien tad-drittijiet tal-bniedem u
tal-libertajiet fundamentali, kif ipproklamati fid-Dikjarazzjoni Universali
tad-Drittijiet tal-Bniedem u fi strumenti internazzjonali u reġjonali
oħrajn, kif ukoll it-tisħiħ tal-protezzjoni, il-promozzjoni u
l-monitoraġġ tagħhom, l-aktar permezz ta' appoġġ
għall-organizzazzjonijiet relevanti tas-soċjetà ċivili, difensuri
tad-drittijiet tal-bniedem u vittmi tar-ripressjoni u l-abbuż;
2.
Appoġġ u konsolidazzjoni tar-riformi demokratiċi f'pajjiżi
terzi, billi jssaħħaħ id-demokrazija rappreżentattiva u
parteċipatorja, isaħħaħ iċ-ċiklu demokratiku
ġenerali, u jtejjeb l-affidabbiltà tal-proċess elettorali, b'mod
partikolari permezz ta' missjonijiet ta' osservazzjoni tal-elezzjonijeit.
1.4.2.     Objettiv(i)
speċifiku/speċifiċi u attività/attivitajiet konċernata/i
ABM/ABB
Iż-żewġ għanijiet imsemmijin fl-għanijiet hawn
fuq se jiġu implimentati, fil-prattika, permezz ta’diversi għanijiet
speċifiċi.
Objettiv Speċifiku Nru 1.
Li
jwassal kampanji tematiċi, li jingħaqdu flimkien
il-promozzjoni u l-operazzjonijiet fil-post (eżempju ġustizzja
internazzjonali) u l-indirizzar ta' ksur serju tad-drittijiet (eż.
t-tortura, il-piena tal-mewt, id-diskriminazzjoni, eċċ..), kif ukoll
provvediment għal appoġġ ċentrali lil parteċipanti
ewlenin u edukazzjoni ċivika relatata.
Objettiv Speċifiku Nru 2.
Appoġġ
immirat għall-iżvilupp ta' soċjetajiet ċivili prosperi li
jippermettilu li jsaħħaħhom fit-tfittxija u d-difiża
tad-demokrazija u d-drittijiet tal-bniedem u fir-rwol speċifiku
tagħhom bħala atturi għal bidla pożittiva;
Objettiv Speċifiku Nru 3.
Li
jwassal kapaċità msaħħa għall-UE biex tkun kapaċi
taġixxi fl-aktar ambjenti diffiċli, tirreaġixxi malajr f’urġenzi
fir-rigward tad-drittijiet tal-bniedem u b’appoġġ ta’ Difensur
tad-Drittijiet tal-Bniedem li jeħtieġ protezzjoni.
Objettiv Speċifiku Nru 4.
Li
jwassal strateġija msaħħa u integrata aħjar għaċ-ċikli
demokratiċi, permezz ta' osservazzjoni tal-elezzjonijiet u tipi
oħra ta' appoġġ għall-proċessi demokratiċi u
elettorali.
1.4.3.     Riżultat(i) u impatt
mistenni/mistennija
Jispeċifika
l-effetti li l-proposta/inizjattiva għandu jkollha fuq
il-benefiċjarji/gruppi mmirati.
Għall-appoġġ
ta' riżultati tanġibbli fil-promozzjoni u l-appoġġ
tad-demokrazija u tad-drittijiet tal-bniedem madwar id-dinja.
Tnedija
f'waqtha tal-proġett, inkluż mekkaniżmu ta' reazzjoni rapida
għal każijiet urġenti ta' ksur u difensuri tad-drittijiet
tal-bniedem. Segwitu f’waqtu, addendum, ħlas u għeluq.
1.4.4.     Indikaturi ta’ riżultati
u impatt
Jispeċifika
l-indikaturi għall-implimentazzjoni tal-monitoraġġ
tal-proposta/inizjattiva.
L-implimentazzjoni taż-żewġ għanijiet imsemmija
hawn fuq, u l-erba’ għanijiet speċifiċi se jiġu mkejla
permezz inter alia, tal-indikaturi li ġejjin ta' riżultati u impatti:
Numru
ta' kampanji varati, inkluż numru ta’ avukaturi, u b' mod partikolari kemm
jinkisbu bidliet pożittivi fil-liġijiet ta' pajjiżi terzi u
r-regolamenti dwar il-klawsoli tad-drittijiet tal-bniedem;
Numru
ta' ratifiki ta’ konvenzjoni internazzjonali, u partikolarment kemm
konvenzjonijiet jistgħu jidħlu fis-seħħ f’kemm-il
pajjiż bħala riżultat tal-appoġġ tagħna.
Għadd
ta’operazzjonijiet fil-lokal speċifiċi, u b'mod partikolari kemm CSo
imdgħajfa u/jew gruppi maqtugħin ġew appoġġjati li
kieku kienu jitħallew waħidhom.
Numru
ta’ ċittadini, professjonisti u studenti mħarrġa u esposti
għad-Drittijiet tal-Bniedem kif ukoll il-kuxjenza u l-edukazzjoni
fid-Demokrazija,
Numru
ta’ atturi ewlenin appoġġjati, b'mod partikolari azzjonijiet ta’
organizzazzjonijiet internazzjonali, rapporti, każistika u/jew
dikjarazzjoni marbuta direttament mal-appoġġ tagħna,
Numru
ta’ proġetti tas-soċjetà ċivili mwettqa, fil-livell dinji kif
ukoll lokali, u l-impatt tagħhom f'termini ta' promozzjoni, protezzjoni u
monitoraġġ tad-Drittijiet tal-Bniedem,
Numru
ta’każijiet Difensur tad-Drittijiet tal-Bniedem, partikolarment in-numru
ta’ individwi li qed jiġu protetti politikament, legalment u/jew
fiżikament u maħruġa mill-pożizzjoni tagħhom ta'
abbużi;
Numru
ta' proġetti fl-aktar pajjiżi u sitwazzjonijiet diffiċli, u
b'mod partikolari in-numru ta' attivitajiet u atturi milħuqa f'dawn
il-kuntesti l-aktar diffiċli;
Numru
ta’ proċessi elettorali u ċikli demokratiċi
appoġġjati, osservati, u segwiti, partikolarment in-numru ta’
rakkomandazzjonijiet EOMs tal-UE implimentati fil-qasam.
1.5.        Ir-raġunijiet
għall-proposta/inizjattiva
1.5.1.     Rekwiżiti li għandhom jitħarsu għal żmien
qasir u fit-tul
Taqsima 1
tal-Memorandum ta’ Spjegazzjoni jiddeskrivi l-kundizzjonijiet tal-politika li
l-istrument jimmira li jilħaq fi ħdan il-kuntest ta’ gwida politika
li qed tevolvi. Meta wieħed jikkunsidra n-natura speċifika
tal-promozzjoni u l-appoġġ tad-demokrazija u tad-drittijiet
tal-bniedem madwar id-dinja kif ukoll ir-reazzjoni għal vjolazzjonijiet
urġenti tad-drittijiet tal-bniedem ta’ protezzjoni ta' Difensuri tad-Drittijiet
tal-Bniedem, ir-rekwiżiti se jkunu kemm fit-tul kif ukoll fit-terminu
qasir.
1.5.2.     Il-valur miżjud tal-involviment tal-UE
Fuq
l-isfond tas-suċċessi tagħha stess għas-soluzzjoni
tal-kunflitti, il-bini tal-paċi u l-ħolqien tal-prosperità, l-UE
tidher li hija f'pożizzjoni eċċellenti biex twettaq,
għan-nom tal-azzjoni esterna, f’isem l-Istati Membri tagħha u
flimkien magħhom, li ġeneralment tgawdi minn kredibbiltà għolja
fil-pajjiżi fejn taħdem. Hija tinsab f’pożizzjoni tajba biex
tieħu r-rwol ta’ mexxejja globali għan-nom taċ-ċittadini
tagħha, b’mod partikolari fl-appoġġ u l-promozzjoni
tad-demokrazija. Madankollu, il-valur
miżjud Ewropew ma jistax jiġu ridott għal karta tal-bilanċ: il-kontubut għall-bini tal-paċi madwar
id-dinja, l-għajnuna lill-ifqar nies tad-dinja u l-appoġġ
għad-demokratizzazzjoni u r-rispett tad-drittijiet tal-bniedem huma turija
indispensabbli ta' kif l-UE kuljum iżżid il-valur permezz
tal-ħidma tagħha. Dan huwa
preċiżament fejn se jkunu ffukati l-prijoritajiet ta' strumenti
finanzjarji li jmiss dwar l-azzjoni esterna tal-UE.
B’27
Stat Membru li jaġixxu fi ħdan il-qafas ta’ strateġiji u
politiki komuni, l-UE għandha piż kritiku biex twieġeb
għall-isfidi globali, bħat-trawwim tal-universalità tad-drittijiet
tal-bniedem għal kulħadd.
Minħabba
l-iskala kbira tagħha l-UE tista' twassal l-għajnuna
fiż-żoni l-aktar remoti tad-dinja, fejn il-biċċa l-kbira
tal-Istati Membri għandhom ftit interess strateġiku, preżenza
limitata u kapaċità mnaqqsa biex jaġixxu. Bis-saħħa
tal-azzjoni tal-UE, pereżempju, il-Fiġi, Vanwatu u Timor Leste fejn
reċentement ġie provdut finanzjament ġdid għal demokrazija
stabbli u żvilupp sostenibbli, l-għajnuna tilħaq lin-nies li
jeħtiġuha l-aktar, iżda li kieku jibqgħu mingħajrha.
Fi
żmien ta’ restrizzjonijiet baġitarji, meta bosta SM huma mġiegħla
joħorġu minn setturi u pajjiżi sħaħ, l-UE tibqa'
kapaċi taqdi rwol attiv fil-promozzjoni tal-paċi, id-demokrazija,
is-solidarjetà, l-istabilità, il-prosperità u t-tnaqqis tal-faqar
fil-viċinat immedjat u madwar id-dinja. F'dan
il-kuntest, jagħmel sens iktar minn qatt qabel minn perspettiva purament
ekonomika li jiġu investiti l-flus fil-livell tal-UE fejn tista’ ssir
differenza vera. Fil-fatt, meta jaġixxu
permezz tal-UE l-Istati Membri jistgħu fil-fatt jiffrankaw il-flus.
Ċerti riformi għall-effettività tal-għajnuna, speċjalment
f'termini tad-diviżjoni tax-xogħol, jistgħu jammontaw għal
tfaddil potenzjali ta’ bejn EUR 3 u 6 biljun fis-sena, skont studju
reċenti indipendenti (Il-benefiċċji ta’ Strateġija
Ewropea, minn HTSPE).
Il-ħidma
flimkien mal-UE hija wkoll orħos. Spejjeż
amministrattivi – stmati għal 5.4% fuq il-bażi tad-dejta tal-2009 –
huma inqas mill-medja tal-ispejjeż amministrattivi tad-donaturi
prinċipali tal-għajnuna bilaterali. Ir-regoli
amministrattivi li japplikaw huma maħsuba biex jiżguraw li l-flus
tal-kontribwenti tat-taxxa tal-UE jintefqu tajjeb, bl-użu ta’ kriterji
stretti li jistgħu jiġu sorveljati.
Barra
minn hekk, il-Kummissjoni Ewropea hija waħda mill-aktar korpi
tal-għajnuna trasparenti fid-dinja. Tali
trasparenza hija fiha nfisha għodda importanti biex tiżgura valur
effettiv għall-flus. Dan ġie
rikonoxxut mill-organizzazzjoni "Ippublika dak li Tiffinanzja" li
kklassifikat il-Kummissjoni Ewropea fir-4 pożizzjoni (minn 30)
fl-evalwazzjoni tat-trasparenza tal-għajnuna tad-donaturi fi Frar ta’ din
is-sena. Qed inkomplu nagħmlu aktar
titjib.
Fil-Green
Paper reċenti l-konsultazzjoni mwettqa biex wieħed isir jaf
l-opinjonijiet tal-partijiet interessati dwar il-politika ta’ żvilupp
tagħna, dawk kollha li wieġbu qablu dwar ir-rwol pożittiv li
l-UE kellha fl-appoġġ ta’ governanza tajba (inkluż
il-parteċipazzjoni tas-soċjetà ċivili), is-sigurtà,
id-drittijiet tal-bniedem u l-ugwaljanza bejn is-sessi.
1.5.3.     Tagħlimiet minn
esperjenzi simili fil-passat
Ir-Reviżjonijiet u evalwazzjonijiet enfasizzaw diversi punti sodi
L-EIDHR
joffri indipendenza tal-azzjoni, li tippermetti ħidma mingħajr
il-ħtieġa tal-kunsens tal-gvern, li hija karatteristika
kritika speċjalment f’oqsma sensittivi tad-demokrazija u d-drittijiet
tal-bniedem. Għalhekk, l-istrument jappoġġja l-edukazzjoni
demokratika fil-livell tal-gradwati mexxejja futuri
żgħażagħ mill-Bjelorussja jew jipprova jtaffi
l-kriminalizzazzjoni inġusta ta' attivisti demokratiċi li
jintbagħtu l-ħabs minħabba li jiffurmaw parti
mill-oppożizzjoni. Id-difensuri
tal-vittmi, bħall-avukati, min-naħa tagħhom iridu jiġu
difiżi (permezz tas-sistema Difensur tad-Drittijiet tal-Bniedem)
minħabba li wkoll jirriskjaw priġunerija talli jaċċettaw
każijiet ta’ attivisti favur id-demokrazija jew difensuri tad-drittijiet.
L-EIDHR
wkoll joffri aktar flessibilità u l-kapaċità li jkun hemm rispons għal
ċirkostanzi li qed jinbidlu, li jikkuntrasta mal-approċċ ta’
programmar fit-tul tal-programmi ġeografiċi. Assistenza immedjata
kienet tpoġġiet għad-dispożizzjoni tal-kumitat tar-riforma
fit-Tuneżija biex ifassal il-pjan ta’ tranżizzjoni u jgħin biex
is-soċjetà ċivili tikkontribwixxi fil-proċess. L-EIDHR se
jipprovdi taħriġ għad-demokrazija għal attivisti
tal-partiti politiċi, appoġġ għal ġurnaliżmu
ħieles u media pluralistika indipendenti, kemm dik tradizzjonali kif ukoll
dik bażata fuq l-ICT inkluż teknoloġiji tal-komunikazzjoni
elettronika bla xkiel u mingħajr ċensura, sorveljanza
tat-tranżizzjoni demokratika, u appoġġ għall-edukazzjoni
ċivika fuq id-demokrazija. L-EIDHR jista'
wkoll ikun disponibbli għat-tisħiħ tal-kapaċitajiet
tal-produzzjoni tal-midja u t-taħriġ tal-ġurnalisti. Fid-dawl tal-elezzjonijiet li se jsiru dalwaqt
fit-Tuneżija, huwa qed jipprovdi taħriġ għal eluf ta'
osservaturi lokali għall-Missjoni ta' Osservazzjoni tal-Elezzjonijiet
tal-UE.
L-EIDHR
jaħdem ukoll fl-aktar ambjenti diffiċli fejn
id-drittijiet u l-libertajiet bażiċi huma l-aktar fir-riskju. Sabiex
jipproteġu is-sigurtà fiżika ta' attivisti u oħrajn li
l-ħajja tagħhom tista’ tkun f’periklu serju, id-dettalji ta' dawn
il-proġetti ma jistgħux isiru pubbliċi. Il-Kummissjoni
Ewropea tirrapporta dwar dawn il-proġetti lil persuni awtorizzati
fil-Kunsill, il-Parlament u s-SEAE fuq il-bażi ta’ “ħtieġa ta'
tagħridf” u wieħed ma jistax ma jfaħħarx
il-kuraġġ ta’ attivisti ddedikati bħal dawn.
Dawn
il-każijiet diffiċli jirrappreżentaw madwar 20%
tal-attivitajiet tal-EIDHR. Mill-2007, l-EIDHR appoġġa aktar minn 100
proġett bħal dawn (b’valur ta’ EUR 60 miljun). Partikolarment, appoġġjat min-netwerk
tiegħu ta’ Difensuri tad-Drittijiet tal-Bniedem (HRD), l-EIDHR
appoġġa 19-il proġett HRD (b’valur ta’ EUR 13,5 miljuni)
f’iktar minn 45 pajjiż.
F'dawk
il-kuntesti, l-EIDHR jaġixxi bħala tassew nifs ġdid
fejn il-parti l-kbira tal-proġetti jiffokaw biex jgħinu
s-sopravivenza tas-soċjetà ċivili u l-midja l-aktar dgħajfa jew
imfarrka, u b’hekk jiftaħ il-bieb għad-djalogu u l-bidla. Huwa joffri
l-opportunità għal edukazzjoni demokratika ta' studenti u gruppi
vulnerabbli, spiss ibbażati barra l-pajjiż.
Huwa jgħin il-promozzjoni tas-soċjetà ċivili u dijaspori
barra l-pajjiż. Xi kultant
sempliċement jipprova jipproteġi u, jekk meħtieġ, biex
il-vittmi ta' ripressjoni antidemokratika jinħarġu mill-pajjiż
għal post sigur.
Wara
“r-Rivoluzzjoni tal-Ġiżimin”, issa jista’ jiġi żvelat li EIDHR
ipprovda appoġġ fit-Tuneżija fl-2010, qabel
it-tranżizzjoni, għal attivitajiet tal-Lega Tuneżina
tad-Drittijiet tal-Bniedem (LTDH), l-Assoċjazzjoni tan-Nisa
Demokratiċi (AFTD), it-Trejdjunjins (UGTT), Assoċjazzjonijiet
tal-Imħallfin u l-Avukati u assoċjazzjonijiet oħrajn. Nuqqas ta'
pubbliċità għal dan l-appoġġ, dak iż-żmien seta’
ġie interpretat bħala abbandun jew nuqqas ta' reazzjoni, iżda
fil-fatt l-EIDHR kienet attiv fil-post.
Reviżjonijiet u evalwazzjonijiet enfasizzaw ukoll tliet blokki ta’
mistoqsijiet
L-ewwel,
għanijiet u strateġiji definiti b’mod ġenerali kkawżaw xi
frammentazzjoni tal-approċċi u nuqqas ta’ leġġibilità tal-Istrument,
ħolqu riskji ta’ duplikazzjoni, diffikultajiet fil-kejl tal-impatt
tal-attivitajiet u kien ddgħajfet il-kumplimentarjetà.
It-tieni,
filwaqt li fl-aktar sitwazzjonijiet diffiċli id-deskrizzjoni
uffiċjali tal-proġett spiss kienet moħbija f’attivitajiet ta'
żvilupp tradizzjonali biex jipproteġu l-proġett minn ambjent
ostili, l-addizzjonalità tar-riżorsi tal-EIDHR lil hinn mill-kunsens
tal-pajjiż ukoll huma f'riskju li jintużaw għal attivitajiet
mhux prijoritarji f’termini tal-ambitu tal-istrument. Dan wassal
għat-twaqqif ta’ appoġġi kwalitattivi.
It-tielet,
il-ħtieġa biex tiżdied il-flessibbiltà
tal-istrument hija rikorrenti. Huwa partikolarment minnu għall-parti
limitata tal-istrument li jindirizza l-aktar sitwazzjonijiet diffiċli
f'termini ta' vjolazzjonijiet tad-drittijiet tal-bniedem u l-urġenza
tal-każijiet, li għalihom sistema ta’ sejħiet miftuħa tkun
tidher inadegwata.
1.5.4.     Koerenza u sinerġija possibbli ma’ strumenti oħra rilevanti
Bħala
konsegwenza ta’ dan il-mandat espliċitu tat-Trattat, il-promozzjoni u
l-appoġġ għad-demokrazija u d-drittijiet tal-bniedem
għandhom ikunu integrati u jsiru parti ewlenija mill-politiki kollha
tal-UE.
L-EIDHR
huwa parti mill-arkitettura ta’ strumenti finanzjarji ta’ azzjoni esterna
differenti proposti b’mod konġunt mill-Kummissjoni Ewropea u
r-Rappreżentant Għoli għall-PESK. Huwa jikkumplementa strumenti
għal perjodu ta’ żmien twil billi jiffoka fuq attivitajiet tas-CSO
fil-qasam tad-demokrazija u d-drittijiet tal-bniedem, fejn jindirizza l-aktar
sitwazzjonijiet diffiċli, jiffinanzjar l-Missjonijiet tal-Osservazzjoni
tal-Elezzjonijiet tal-UE u jappoġġja kampanji lokali, reġjonali
u mad-dinja kollha dwar kwistjonijiet ewlenin relatati mad-drittijiet
tal-bniedem. Huwa parti essenzjali mill-għodda ta’ azzjoni esterma
wiesgħa għall-promozzjoni u s-salvagwardja tar-rispett tad-drittijiet
tal-bniedem. Huwa jikkomplementa wkoll l-għodda għall-ġestjoni
tal-kriżijiet u l-prevenzjoni flimkien ma’ għajnuna umanitarja,
operazzjonijiet tal-PESK u l-Istrument għall-Istabbiltà billi jipprovdi
appoġġ rapidu f’każijiet urġenti ta’ ksur tad-drittijiet
tal-bniedem. Huwa jaġixxi wkoll bħala kuntatt għal attivitajiet
ta’ solljev, riabilitazzjoni u żvilupp billi joffri l-possibbiltà
għall-provvediment ta’ rijabilitazzjoni fiżika u mentali lill-vittmi
tal-abbużi jew jgħin lid-difensuri tad-drittijiet tal-bniedem fi
bżonnijiet urġenti ta' protezzjoni.
Huwa
essenzjali li tiġi żgurata fil-post, b’mod prammatiku,
l-koordinazzjoni ma’ u d-diviżjoni ġusta tax-xogħol bejn l-EIDHR
u strumenti interattivi oħra, partikolarment fil-fażijiet ta’
evalwazzjonijiet tal-bżonnijiet tal-każijiet. Tabilħaqq, l-EIDHR
jikkumplimenta l-operazzjonijiet tal-ECHO, peress li r-refuġjati u
l-benefiċjarji tal-għajnuna umanitarja huma spiss vittmi ta' ksur
tad-drittijiet tal-bniedem li jridu jiġu dokumentati, irreġistrati u
ttrattati. Sinerġiji b’saħħithom u tisħiħ
reċiproku jeżistu mal-Istrument għall-Istabbiltà (eż.
fil-każ ta’ emerġenzi), il-programm ta’ Attur Mhux Statali (eż.
appoġġ għal CSOs), l-Investiment fil-Programm Nies (eż.
gruppi abbażi ta' sess u mingħajr id-dritt tal-vot) u
fil-ġejjieni l-Faċilità tas-Soċjetà Ċivili tal-Viċinat
ġdida.
1.6.        Perjodu u impatt finanzjarju
x Proposta/inizjattiva ta’ tul ta’
żmien limitat
–
x Proposta/inizjattiva fis-seħħ minn 01/01/2014
–
     Impatt finanzjarju minn 01/01/2014 sa
31/12/2020
¨ Proposta/inizjattiva ta' perjodu
illimitat
–
Implimentazzjoni b'perjodu għall-bidu minn
SSSS sa SSSS,
–
segwita minn operazzjoni fuq skala sħiħa.
1.7.        Il-mod(i) tal-ġestjoni
pprospettat(i)[13]
x Ġestjoni ċentralizzata
direttament mill-Kummissjoni
x Ġestjoni ċentralizzata
indirettaament bid-delega tal-kompiti ta’ implimentazzjoni
lil:
–
x aġenziji eżekuttivi
–
x entitajiet stabbiliti mill-Komunitajiet[14]
–
x korpi nazzjonali tas-settur pubbliku/korpi b’missjoni ta’ servizz
pubbliku
–
x persuni fdati bl-implimentazzjoni ta’ azzjonijiet speċifiċi
skont it-Titolu V tat-Trattat dwar l-Unjoni Ewropea u identifikati fl-att
bażiku rilevanti skont it-tifsira tal-Artikolu 49 tar-Regolament
Finanzjarju
x Ġestjoni kondiviża mal-Istati Membri
x Ġestjoni deċentralizzata ma’ pajjiżi terzi
x Tmexxija konġunta ma' organizzazzjonijiet internazzjonali (għandha tiġi
speċifikata)
Jekk ikun indikat aktar
minn mod wieħed ta’ mmaniġġjar, jekk jogħġbok
agħti dettalji fis-sezzjoni "Kummenti".
Kummenti
In-natura
speċifika tal-istrument biex jindirizza każijiet kumplessi u
sensittivi ta’ Drittijiet tal-Bniedem u Demokrazija, partikolarment fl-aktar
pajjiżi u sitwazzjonijiet diffiċli kif ukoll bżonnijiet
urġenti ta' protezzjoni, tesiġi li jibbenefika minn medda massima ta’
modi ta’ ġestjoni.
2.           MIŻURI TA’ MMANIĠĠJAR
2.1.        Regoli ta’
monitoraġġ u rapportar
Speċifika
l-frekwenza u l-kondizzjonijiet.
Is-sistemi ta’
Monitoraġġ u Evalwazzjoni tal-Kummissjoni Ewropea huma dejjem aktar
iffokati fuq ir-rizultati. Huma jinvolvu persunal intern kif ukoll
għarfien espert estern.
Il-Maniġers
tal-Kompitu fid-Delegazzjonijiet u l-Kwartieri Generali tal-UE jissorveljaw
kontinwament l-implimentazzjoni tal-progetti u l-programmi b’modi differenti,
inkluz kull meta jkun possibbli permezz ta’ zjarat fuq il-post.
Il-monitoraġġ jipprovdi informazzjoni prezzjuża dwar il-progress;
huwa jgħin lill-amministraturi biex jidentifikaw ostakli attwali u
potenzjali, u biex jieħdu azzjoni korrettiva.
Esperti
esterni, indipendenti huma kkuntrattati biex jevalwaw il-prestazzjoni
tal-azzjonijiet esterni tal-UE permezz ta' tliet sistemi differenti. Dawn
l-evalwazzjonijiet jikkontribwixxu għar-responsabbiltà u għat-titjib
tal-interventi li jkunu għaddejjin; huma wkoll jindikaw lezzjonijiet
mill-esperjenza tal-imgħoddi biex jinformaw politiki u azzjonijiet futuri.
L-għodod kollha jużaw il-kriterji ta’ evalwazzjoni rikonoxxuti
internazzjonalment tal-OECD-DAC li jinkludu l-impatt (potenzjali).
L-ewwel,
fil-livell tal-proġett, is-sistema ta’ Monitoraġġ Orjentat lejn
ir-Riżultat (ROM) mmexxija mill-Kwartieri ġenerali tipprovdi stampa
qasira u ffukata tal-kwalità ta’ kampjun tal-interventi. Bl-użu ta'
metodoloġija standardizzata u ferm strutturata, esperti indipendenti ROM
jattribwixxu marki li jissottolineaw il-punti pożittivi u
d-dgħufijiet tal-proġett u jagħtu rakkomandazzjonijiet dwar kif
tittejjeb l-effettività.
Evalwazzjonijiet
fil-livell tal-proġett, li huma ġestiti mid-Delegazzjoni tal-UE
inkarigati mill-proġett, iwassalu aktar dettaljati, analiżi fil-fond
u jgħinu l-maniġers tal-proġett biex itejbu l-interventi li
għaddejjin u jħejju dawk tal-futur. Esperti esterni, indipendenti
b'kompetenza ġeografika u tematika huma impjegati biex iwettqu
l-analiżi u jiġbru informazzjoni u evidenza mill-partijiet
interessati kollha, mhux l-inqas il-benefiċjarji finali.
Il-Kummissjoni
tmexxi wkoll evalwazzjonijiet strateġiċi tal-politiki tagħha,
minn programmar u strateġija għall-implimentazzjoni ta' interventi
f'settur speċifiku (bħas-saħħa, l-edukazzjoni
eċċ), f'pajjiż jew reġjun, jew strument speċifiku.
Dawn l-evalwazzjonijiet huma kontribut importanti għall-formulazzjoni
tal-politiki u t-tfassil tal-istrumenti u l-proġetti. Dawn
l-evalwazzjonijiet huma kollha ppubblikati fis-sit tal-Kummissjoni u sommarju
tas-sejbiet huwa inkluż fir-Rapport Annwali lill-Kunsill u lill-Parlament
Ewropew.
2.2.        Sistema ta’ mmaniġġjar u kontroll
2.2.1.     Riskju(i) identifikat(i)
L-ambjent
operattiv tal-operazzjonijiet li se jsiru taħt dan l-istrument huwa
kkaratterizzat mir-riskji li ġejjin biex jinkisbu l-għanijiet ta' dan
l-Istrument:
–
Ambjenti diffiċli mmirati fejn l-istrument
jopera partikolarment fl-aktar pajjiżi/sitwazzjonijiet diffiċli,
jistgħu joħolqu restrizzjonijiet fiżiċi u politiċi
fit-twassil tal-proġetti
–
Proġetti żgħar u mifruxa madwar
id-dinja jistgħu joħolqu sfidi għar-riżorsi
fl-implimentazzjoni u l-monitoraġġ,
–
Il-varjetà kbira ta’ benefiċjarji bi strutturi
ta' ġestjoni u kontroll varji u spiss kapaċità fqira jistgħu
jwasslu għal diffikultà u dewmien fl-implimentazzjoni,
–
Il-kwalità u kwantità limitata, u ħafna drabi
n-natura kontroversjali, tad-dejta dwar l-evoluzzjoni tad-demokrazija u
tad-drittijiet tal-bniedem f’pajjiżi terzi varji jistgħu jfixklu
l-kapaċità tal-Kummissjoni biex tirrapporta u li tkun responsabbli
għar-riżultati,
–
Nuqqas ta’ krediti amministrattivi jistgħu
jwasslu għal riżorsi insuffiċjenti għall-immaniġġjar
tajjeb tal-istrument.
2.2.2.     Metodu/i ta’ kontroll prospettat(i)
Il-kontroll
intern tal-Kummissjoni huwa mfassal sabiex jipprovdi assigurazzjoni
raġonevoli rigward il-kisba tal-għanijiet fl-effikaċja u
l-effiċjenza tal-operazzjonijiet tiegħu, l-affidabilità tar-rappurtar
finanzjarju u l-konformità tiegħu mal-qafas leġiżlattiv,
finanzjarju u proċedurali rilevanti.
Il-Kummissjoni
tapplika Politika Strateġika wiesgħa u Proċess
tal-Pjanifikazzjoni, verifika interna u esterna u Standards ta’ Kontrolli
Interni oħra tal-Kummissjoni. Il-Kummissjoni se tkompli tuża
s-sistema attwali tagħha ta’ kontabilità (ABAC) kif ukoll għodda
speċifika ta’ għajnuna esterna bħas-sistema ta' Informazzjoni
Komuni Relex (CRIS). Hija se ssegwi l-ogħla standards ta' kontabilità u
ta’ rappurtar finanzjarju biex tiżgura tkomplija ta’ opinjoni
mingħajr riżervi mill-awdituri esterni tagħha (Qorti
tal-Awdituri).
Barra minn
hekk, sabiex tinkiseb l-akbar effettività u effiċjenza, il-Kummissjoni
tuża’ strateġija mfassla apposta li tinkludi:
–
- ġestjoni devoluta ta’ parti sostanzjali
tal-għajnuna tagħha lid-delegazzjoni tal-UE fil-lokal
–
- linji ċari ta’ responsabbiltà finanzjarja
permezz ta sotto-delegazzjonijiet ta’ Awtoritajiet Awtorizzanti fil-Kwartieri
Ġenerali u fid-delegazzjonijiet,
–
- rappurtar regolari, inkluż id-Dikjarazzjoni
ta’ Assigurazzjoni annwali mill-Kap tad-Delegazzjoni,
–
- programm ta' taħriġ sostanzjali kemm
fil-Kwartieri Ġenerali kif ukoll fid-Delegazzjonijiet
–
- appoġġ u gwida sinifikanti,
–
- verifiki regolari,
–
- metodoloġija ta’ Ġestjoni
taċ-Ċiklu ta' Proġett, u appoġġ tal-kwalità għal
kull wieħed mill-komponenti tiegħu
–
- Ġestjoni tal-programm u tal-proġett,
għodod ta’ monitoraġġ u ta’ rappurtar
għall-implimentazzjoni effettiva inkluż monitoraġġ estern
regolari tal-proġett, fil-lokal.
2.3.        Miżuri għall-prevenzjoni ta’ frodi u irregolaritajiet
Minħabba
l-ambjent ta’ riskju għoli li fih joperaw EuropeAid/FPI, is-sistemi
tagħhom jeħtieġ li jantiċipaw okkorrenza sinifikanti ta’
żbalji ta' konformità potenzjali (irregolaritajiet) fi
tranżazzjonijiet u jibnu livell għoli ta' kontrolli ta' prevenzjoni,
sejbien u korrezzjoni kmieni kemm jista’ jkun fil-proċess tal-pagament.
Dan ifisser fil-prattika li l-kontrolli tal-konformità ta’ EuropeAid/FPI se
jkunu jiddependu l-aktar fuq verifiki sinifikanti ex-ante fuq bażi
multi-annwali kemm mill-awdituri esterni kif ukoll mill-persunal
tal-Kummissjoni fil-lokal qabel il-ħlasjiet tal-proġett finali
(filwaqt li xorta jeżegwixxu xi verifiki u kontrolli ex-post), li jmorru
'l hinn ħafna mis-salvagwardji finanzjarji meħtieġa
mir-Regolament Finanzjarju. Il-qafas ta’ konformità EuropeAid/FPI huwa
magħmul inter alia minn dawn il-komponenti sinifikanti li
ġejjin:
Miżuri preventivi
–
Taħriġ obbligatorju ewlieni
għall-persunal tal-ġestjoni u l-verifika tal-għajnuna;
–
Provvediment ta’ gwida (inkluż permezz
tal-internet) inkluż il-Gwida Prattika għall-Kuntratti, il-Kumpann
EuropeAid u l-Għodda ta’ Ġestjoni Finanzjarja
(għall-imsieħba tal-implimentazzjoni);
–
Valutazzjoni ex-ante biex jiġi żgurat li
miżuri xierqa kontra l-frodi għall-prevenzjoni u s-sejba tal-frodi
fil-ġestjoni tal-fondi tal-UE huma fis-seħħ fl-awtoritajiet li
jimmaniġġjaw il-fondi relevanti taħt ġestjoni konġunta
u deċentralizzata);
–
Skrinjar ex-ante tal-mekkaniżmi ta’ kontra
l-frodi disponibbli fil-pajjiż tal-imsieħeb bhala parti
mill-valutazzjoni tal-kriterju tal-eliġibbiltà tal-ġestjoni
tal-finanzi pubbliċi sabiex pajjiż jircievi appoġġ
ghall-baġit (jiġifieri impenn attiv fil-ġlieda kontra l-frodi u
l-korruzzjoni, awtoritajiet ta’ spezzjoni adegwati, kapaċità
ġudizzjarja suffiċjenti u rispons effiċjenti u mekkaniżmi
ta' sanzjoni);
–
Il-Kummissjoni ffirmat l-Inizjattiva ta’
Trasparenza fl-Għajnuna Internazzjonali (IATI) f'Accra fl-2008, fejn
qablet dwar standard għat-trasparenza fl-għajnuna li jiżgura
aktar dejta fil-ħin, dettaljata u regolari dwar il-flussi
tal-għajnuna u d-dokumenti.
–
Il-Kummissjoni
mill-14 ta’ Ottubru 2011 bdiet timplimenta l-ewwel fażi
tal-istandard IATI għall-pubblikazzjoni tal-informazzjoni dwar
l-għajnuna trasparenti qabel il-Forum ta’ Livell Għoli li
jmiss dwar l-effettività tal-għajnuna f’Busan f’Novembru 2011. Barra minn
hekk, il-Kummissjoni se taħdem f'kooperazzjoni mal-Istati Membri tal-UE
fuq applikazzjoni tal-IT bażata fuq l-internet konġunta msejħa
TR-AID li tittrasforma d-dejta tal-għajnuna tal-UE permezz tal-IATI u
sorsi oħra f’informazzjoni dwar l-għajnuna faċli għal min
jużaha.
Miżuri korrettivi u ta’ detezzjoni
–
Il-verifiki esterni u l-verifiki (kemm mandatorji
kif ukoll dawk bażati fuq ir-riskju) inkluż il-Qorti Ewropea
tal-Awdituri;
–
Verifiki retrospettivi (fuq il-bażi ta'
riskju) u l-irkupri;
–
Is-sospensjoni tal-finanzjament tal-UE fejn hemm
każ serju ta’ frodi, inkluż korruzzjoni fuq skala kbira, sakemm
l-awtoritajiet jieħdu azzjoni xierqa bil-ħsieb li jiġu kkorreġuti
u pprevenuti okkorrenzi simili fil-ġejjieni
EuropeAid/FPI se jkomplu jfasslu l-istrateġija tagħhom kontra
l-frodi skont strateġija ġdida kontra l-frodi tal-Kummissjoni (CAFS)
adottata fl-24 ta’ Ġunju 2011 sabiex jiżguraw inter
alia li:
–
Il-kontrolli interni relatati ma’ kontra l-frodi
ta’ EuropeAid/FPI huma totalment allinjati ma' CAFS;
–
L-istrateġija ta' ġestjoni tar-riskju
tal-EuropeAid/FPI hija mmirata biex tidentifika oqsma ta’ riskju
għall-frodi u reazzjonijiet adegwati;
–
Is-sistemi użati biex jintefqu l-fondi tal-UE
f’pajjiżi terzi jippermettu dejta rilevanti sabiex tiġi rkuprata
bil-ħsieb li din id-dejta tintuża għall-ġestjoni tar-riskju
tal-frodi (eż. il-finanzjament doppju);
–
Fejn meħtieġ, gruppi ta’ netwerking u
għodod xierqa tal-IT dedikati għall-analiżi tal-każijiet
tal-frodi marbuta mas-settur tal-għajnuna esterna jistgħu jiġu
stabbiliti 2.4.      Stima tal-ispejjeż u
l-benefiċċji tal-kontrolli
Għall-portafoll
EuropeAid bħala entità sħiħa, l-ispejjeż tal-kontroll
intern/ta’ ġestjoni jammontaw għal total annwali stmat ta' EUR 658
miljun f'impenji fl-ippjanar tal-baġit 2014-2020. Din
iċ-ċifra tinkludi l-ġestjoni tal-EDF li jopera b'mod integrat fi
ħdan l-istruttura ta' ġestjoni tal-EuropeAid. Dawn l-ispejjeż
"mhux operattivi" jirrappreżentaw madwar 6,4% tal-istima
medja annwali ta’ EUR 10,2 biljuni pjanati għall-impenji
ġenerali (operazzjonali + amministrattivi) mill-EuropeAid fuq il-portafoll
ta’ nfiq finanzjat mill-Baġit Ġenerali tal-UE u l-Fond Ewropew
għall-Iżvilupp għall-perijodu 2014-2020.
Dawn
l-ispejjeż tal-ġestjoni jieħdu kont tal-persunal kollu
tal-EuropeAid fil-Kwartieri Ġenerali u fid-Delegazzjonijiet,
l-infrastruttura, vjaġġar, taħriġ, sorveljanza,
evalwazzjoni u verifika tal-kuntratti (inklużi dawk imnedija
mill-benefiċjarji).
EuropeAid qed
jippjana biex inaqqas il-proporzjon tal-attivitajiet ta’
ġestjoni/operattivi maż-żmien taħt arranġamenti mtejba
u ssimplifikati ta’ strumenti ġodda, billi jibni fuq bidliet li aktarx
jidħlu fis-seħħ taħt ir-Regolament Finanzjarju rivedut.
Il-benefiċċji ewlenin ta’ dawn l-ispejjeż ta’ ġestjoni huma
miksuba permezz tal-kisba tal-għanijiet tal-politika, użu
effiċjenti u effettiv tar-riżorsi, u l-eżerċizzju ta'
miżuri preventivi kost-effettivi u robusti u verifiki oħra biex
jiżguraw l-użu legali u regolari tal-fondi.
Filwaqt li
titjib fin-natura u l-immirar tal-attivitajiet ta’ ġestjoni u kontrolli
tal-konformità fir-rigward tal-portafoll se jkomplu jiġu segwiti, dawn
l-ispejjeż huma globalment meħtieġa biex effettivament u
effiċjentement jintlaħqu l-għanijiet tal-istrumenti b’riskju
minimu ta' non-konformità (taħt il-livell ta’ żball residwali ta’
2%). Huma b'mod sinifikanti inqas mir-riskji involuti fit-tneħħija
jew it-tnaqqis tal-kontrolli interni f'dan il-qasam ta’ riskju għoli.
3.           IMPATT
FINANZJARJU STMAT TAL-PROPOSTA/INIZJATTIVA
3.1.        Intestatura/i tal-qafas finanzjarju multiannwali u linja/i
tal-baġit ta’ nefqa affettwata/i
·      Linji tal-baġit tan-nefqa eżistenti

Fl-ordni ta'
intestaturi tal-qafas finanzjarju multiannwali u ta' linji tal-baġit.
 Intestatura tal-qafas finanzjarju multiannwali || Intestatura tal-baġit || Tip ta' nefqa || Kontribuzzjoni
 Numru: || Diff./mhux diff. ([15]) || minn pajjizi tal-EFTA[16] || minn pajjiżi kandidati[17] || minn pajjiżi terzi || fi ħdan it-tifsira tal-Artikolu 18(1)(aa) tar-Regolament Finanzjarju
 IV || 19 04: L-istrument Ewropew għad-demokrazija u d-Drittijiet tal-Bniedem 19 04 01 Strument Ewropew għad-Demokrazija u d-Drittijiet tal-Bniedem (EIDHR) 19 04 03 Osservazzjoni tal-elezzjonijiet 19 04 05 Tlestija ta’ kooperazzjoni preċedenti 19 04 06 Proġett pilota - Forum tas-Soċjetà Ċivili bejn l-UE u r-Russja 19 04 07 Proġett Pilota - Finanzjament għal vittmi tat-tortura || Mhux applikabbli || LE || LE || LE || LE
·      Linji tal-baġit ġodda mitluba
Fl-ordni ta' intestaturi tal-qafas finanzjarju
multiannwali u ta' linji tal-baġit.
 Intestatura tal-qafas finanzjarju multiannwali || Intestatura tal-baġit || Tip ta' nefqa || Kontribuzzjoni
 Numru 19 04 || Differenzjata/mhux differenzjata || Minn pajjiżi tal-EFTA || minn pajjiżi kandidati || minn pajjiżi terzi || fi ħdan it-tifsira tal-Artikolu 18(1)(aa) tar-Regolament Finanzjarju
 IV || 19 04: L-istrument Ewropew għad-demokrazija u d-Drittijiet tal-Bniedem 19 04 01 Strument Ewropew għad-Demokrazija u d-Drittijiet tal-Bniedem (EIDHR mingħajr EOM tal-UE) 19 04 02 Missjonijiet tal-UE għall-Osservazzjoni tal-Elezzjonijiet (EOMs tal-UE) 19 04 03 Tlestija ta’ kooperazzjoni preċedenti || Mhux applikabbli || LE || LE || LE || LE
3.2.        L-impatt stmat fuq in-nefqa
3.2.1.     Sommarju tal-impatt stmat fuq in-nefqa
EUR miljuni (sa 3 postijiet deċimali)
 Intestatura tal-qafas finanzjarju multiannwali: || 4 || “Ewropa Globali”
 DĠ: DEVCO/FPI ||   ||   || 2014 || 2015 || 2016 || 2017 || 2018 || 2019 || 2020 || L-AMMONT TOTALI
  Approprjazzjonijiet operattivi ||   ||   ||   ||   ||   ||   ||   ||
 19 04 || Impenji || (1) || 198,63 || 202,84 || 207,04 || 211,34 || 213,93 || 220,24 || 224,84 || 1.478,87
 Pagamenti || (2) || 178,43 || 182,24 || 186,04 || 189,94 || 192,03 || 197,94 || 202,14 || 1.328,77
 Approprjazzjonijiet ta’ natura amministrattiva ffinanzjati mill-pakkett għall-programmi speċifiċi[18] Numru tal-intestatura tal-baġit 19.0104 03 ||   ||   ||   ||   ||   ||   ||   ||   ||   ||
   || (3) || 13,57 || 13,66 || 13,76 || 13,86 || 15,77 || 14,06 || 14,16 || 98,83
 TOTAL ta’ approprjazzjonijiet għal DĠ DEVCO/FPI || Impenji || =1+1a +3 || 212,20 || 216,50 || 220,80 || 225,20 || 229,70 || 234,30 || 239,00 || 1.577,70
   || Pagamenti || =2 +3 || 192,00 || 195,90 || 199,80 || 203,80 || 207,80 || 212,00 || 216,30 || 1.427,60
  TOTAL approprjazzjonijiet operattivi || Impenji || (4) || 198,63 || 202,84 || 207,04 || 211,34 || 213,93 || 220,24 || 224,84 || 1.478,87
 Pagamenti || (5) || 178,43 || 182,24 || 186,04 || 189,94 || 192,03 || 197,94 || 202,14 || 1.328,77
  TOTAL tal-approprjazzjonijiet ta’ natura amministrattiva ffinanzjati mill-pakkett għall-programmi speċifiċi || (6) || 13,57 || 13,66 || 13,76 || 13,86 || 15,77 || 14,06 || 14,16 || 98,83
 TOTAL ta’ approprjazzjonijiet taħt l-INTESTATURA <4> tal-qafas finanzjarju multiannwali || Impenji || =4+ 6 || 212,20 || 216,50 || 220,80 || 225,20 || 229,70 || 234,30 || 239,00 || 1.577,70
 Pagamenti || =5+ 6 || 192,00 || 195,90 || 199,80 || 203,80 || 207,80 || 212,00 || 216,30 || 1.427,60
EUR miljuni (sa 3 postijiet deċimali)
 Intestatura tal-qafas finanzjarju multiannwali: || 5 || "Infiq amministrattiv "
EUR miljuni (sa 3 postijiet deċimali)
   ||   ||   || 2014 || 2015 || 2016 || 2017 || 2018 || 2019 || 2020 || L-AMMONT TOTALI
 DĠ: DEVCO/FPI ||
  Riżorsi umani || 7,168 || 7,096 || 7,024 || 6,953 || 6,953 || 6,953 || 6,953 || 49,100
  Nefqa amministrattiva oħra || 0,595 || 0,547 || 0,541 || 0,540 || 0,541 || 0,541 || 0,541 || 3,846
 TOTAL għal DĠ DEVCO/FPI || Approprjazzjonijiet || 7,763 || 7,643 || 7,565 || 7,493 || 7,494 || 7,494 || 7,494 || 52,945
 TOTAL ta’ approprjazzjonijiet taħt INTESTATURA 5 tal-qafas finanzjarju multiannwali || (Total impenji = Pagamenti totali) || 7,763 || 7,643 || 7,565 || 7,493 || 7,494 || 7,494 || 7,494 || 52,945
EUR miljuni (sa 3 postijiet deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || L-AMMONT TOTALI
 TOTAL ta’ approprjazzjonijiet taħt INTESTATURI 1 sa 5 tal-qafas finanzjarju multiannwali || Impenji || 219,963 || 224,143 || 228,365 || 232,693 || 237,194 || 241,794 || 246,494 || 1.630,645
 Pagamenti || 199,763 || 203,543 || 207,365 || 211,293 || 215,294 || 219,494 || 223,794 || 1.480,545
3.2.2.     L-impatt stmat fuq l-approprjazzjonijiet operattivi
–
¨  Il-proposta/l-inizjattiva ma
jenħtiġilhiex l-użu ta’ approprjazzjonijiet operazzjonali
–
x Il-proposta/l-inizjattiva
jenħtiġilha l-użu ta’ approprjazzjonijiet operattivi, kif
spjegat hawn taħt:
L-approprjazzjonijiet għall-impenji f’miljuni ta’
EUR (sa 3 postijiet deċimali)
 Indika l-objettivi u rirżultati   ò ||   ||   || 2014 || 2015 || 2016 || 2017 || 2018 || 2019 || 2020 || L-AMMONT TOTALI
 RIŻULTATI
 Tip ta’ riżultat[19] || Spiża medja tar-riżultat || Għadd ta’ riżultati || Spiża || Għadd ta’ riżultati || Spiża || Għadd ta’ riżultati || Spiża || Għadd ta’ riżultati || Spiża || Għadd ta’ riżultati || Spiża || Għadd ta’ riżultati || Spiża || Għadd ta’ riżultati || Spiża || Għadd totali ta' riżultati || Total Spiża
 OBJETTIV SPEĊIFIKU Nru 1[20] Kampanji tematiċi (jiġifieri t-tortura, il-piena tal-mewt eċċ..) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Għall-objettiv speċifiku Nru 1 || 78-88 || 43-53 || 78-88 || 43-53 || 78-88 || 43-53 || 78-88 || 43-53 || 78-88 || 43-53 || 78-88 || 43-53 || 78-88 || 43-53 || 546-616 || 20-25 %
 OBJETTIV SPEĊIFIKU Nru 2: L-iżvilupp ta’soċjetajiet ċivili prosperi ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Għall-objettiv speċifiku Nru 2 || 340-390 || 76 || 340-390 || 76 || 340-390 || 76 || 340-390 || 76 || 340-390 || 76 || 340-390 || 76 || 340-390 || 76 || 2380- 2730 || 35-40 %
 OBJETTIV SPEĊIFIKU Nru 3: Urġenzi tad-Drittijiet tal-Bniedem u l-aktar sitwazzjonijiet diffiċli ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal għall-għan speċifiku Nru 3 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 294-371 || 20-25 %
 OBJETTIV SPEĊIFIKU Nru 4: Appoġġ għaċ-ċikli demokratiċi ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal għall-għan speċifiku Nru 4 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 329-602 || 25-30 %
 Li minnhom Missjoni għall-Osservazzjoni tal-Elezzjonijiet (EOMs) || 11-14 || 44-55 || 11-14 || 44-55 || 11-14 || 44-55 || 11-14 || 44-55 || 11-14 || 44-55 || 11-14 || 44-55 || 11-14 || 44-55 || 77-98 || 20-25 %
 SPIŻA TOTALI || 506-640 || 198,63 || 506-640 || 202,84 || 506-640 || 207,04 || 506-640 || 211,34 || 506-640 || 213,93 || 506-640 || 220,24 || 506-640 || 224,84 || 3542-4480 || 1.478,87
3.2.3.     L-impatt stmat fuq approprjazzjonijiet ta’ natura amministrattiva
3.2.3.1.  Sommarju
–
¨  Il-proposta/l-inizjattiva ma
jenħtiġilhiex l-użu ta’ approprjazzjonijiet amministrattivi
–
x Il-proposta/l-inizjattiva
jenħtiġilha l-użu ta’ approprjazzjonijiet amministrattivi, kif
spjegat hawn taħt:
EUR miljuni (sa 3 postijiet deċimali)
   || Sena N [21] 2014 || Sena N+1 2015 || Sena N+2 2016 || Sena N+3 2107 || Sena N+4 2018 || Sena N+5 2019 || Sena N+6 2020 || L-AMMONT TOTALI ||
 INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||   ||
 Riżorsi umani || 7,17 || 7,10 || 7,02 || 6,95 || 6,95 || 6,95 || 6,95 || 49,10 ||
 Nefqa amministrattiva oħra || 0,595 || 0,547 || 0,541 || 0,540 || 0,541 || 0,541 || 0,541 || 3,846 ||
 Subtotal tal-INTESTATURA 5 tal-qafas finanzjarju multiannwali || 7,763 || 7,643 || 7,565 || 7,493 || 7,494 || 7,494 || 7,494 || 52,945 ||
 'Il barra minn INTESTATURA 5[22] tal-qafas finanzjarju multiannwali ||   ||   ||   ||   ||   ||   ||   ||   ||
 Riżorsi umani || 8,81 || 8,81 || 8,81 || 8,81 || 8,81 || 8,81 || 8,81 || 61,67 ||
 Nefqa oħra ta' natura amministrattiva || 4,76 || 4,85 || 4,95 || 5,05 || 6,96 || 5,25 || 5,35 || 37,16 ||
 Total parzjali barra l-INTESTATURA 5 tal-qafas finanzjarju multiannwali || 13,57 || 13,66 || 13,76 || 13,86 || 15,77 || 14,06 || 14,16 || 98,83 ||
 L-AMMONT TOTALI || 21,333 || 21,306 || 21,324 || 21,349 || 23,264 || 21,551 || 21,654 || 151,780
3.2.3.2.  Rekwiżiti proġettati
ta’ riżorsi umani
–
¨  Il-proposta/l-inizjattiva ma jenħtiġilhiex l-użu ta’
riżorsi umani
–
x Il-proposta/l-inizjattiva jenħtiġilha l-użu ta’
riżorsi umani, kif spjegat hawn taħt:
L-istima għandha tkun espressa f’ammonti
sħaħ (jew l-aktar sa punt deċimali wieħed)
   || 2014 || 2015 || 2016 || 2017 || 2018 || 2019 || 2020
  Karigi tal-pjan ta’ stabiliment (uffiċjali u aġenti temporanji)
 XX 01 01 01 (fis-sede u fl-Uffiċċji tar-Rappreżentanza tal-Kummissjoni) || 35,1 || 34,8 || 34,4 || 34,1 || 34,1 || 34,1 || 34,1
 XX 01 01 02 (fid-delegazzjonijiet) || 9,8 || 9,7 || 9,6 || 9,5 || 9,5 || 9,5 || 9,5
 XX 01 05 01 (Riċerka indiretta) ||   ||   ||   ||   ||   ||   ||
 10 01 05 01 (Riċerka diretta) ||   ||   ||   ||   ||   ||   ||
  Persunal estern (f’unità Ekwivalenti għall-Full Time: FTE) FTE)[23]
 XX 01 02 01 (CA, INT, SNE mill-“pakkett globali”) || 5,2 || 5,2 || 5,1 || 5,1 || 5,1 || 5,1 || 5,1
 XX 01 02 02 (CA, INT, JED, LA u SNE fid-delegazzjonijiet) ||   ||   ||   ||   ||   ||   ||
 XX 01 04 yy[24] || - fil-Kwartieri Ġenerali[25] || 34,7 || 34,1 || 33,4 || 32,7 || 32,1 || 31,5 || 30,9
 - f’delegazzjonijiet || 73,4 || 73,4 || 73,4 || 73,4 || 73,4 || 73,4 || 73,4
 XX 01 05 02 (CA, INT, SNE - Riċerka indiretta) ||   ||   ||   ||   ||   ||   ||
 10 01 05 02 (CA, INT, SNE - Riċerka diretta) ||   ||   ||   ||   ||   ||   ||
 Linji oħra tal-baġit (ispeċifika) ||   ||   ||   ||   ||   ||   ||
 L-AMMONT TOTALI || 158,3 || 157,1 || 155,9 || 154,8 || 154,1 || 153,5 || 152,9
Għall-2014,
riżorsi umani taħt l-Intestatura 5 huma maqsuma kif ġej bejn
DEVCO u FPI:
- Pjan ta'
stabbiliment: 5,5 FTE għal FPI u 39,4 FTE għal DEVCO (Total = 44,9
FTE)
- Perssunal estern:
3.2 FTE għal FPI u 2 FTE għal DEVCO (Total : 5,2 FTE)
Fir-rigward ta’
riżorsi umani taħt l-intestatura 4 (linja BA tal-programm EIDHR),
l-istaff li se jkun iffinanzjat minn linja BA fl-2014 jammonta għal 102,1
CA għal DEVCO (28,7 fil-Kwartieri Ġenerali u 73,4 CA
fid-Delegazzjonijiet) u 6 CA għal FPI fil-Kwartieri Ġenerali
XX hija l-qasam
tal-politika jew it-titolu tal-baġit konċernat.
Ir-riżorsi umani
meħtieġa se jintlaħqu mill-persunal mid-DĠ li huwa
diġà assenjat għall-immaniġġar tal-azzjoni u/jew li
ntbagħat jaħdem mad-DĠ, flimkien, jekk ikun meħtieġ,
ma’ allokoazzjoni addizzjonali li tista’ tingħata lid-DĠ li qed
jimmaniġġja skont il-proċedura ta’ allokazzjoni annwali u
fid-dawl ta’ restrizzjonijiet baġitarji.
Deskrizzjoni ta’
inkarigi li għandhom jitwettqu:
 Uffiċjali u aġenti temporanji || Deċiżjonijiet u implimentazzjonijiet Finanzjarji u Operattivi.
 Persunal estern || L-implimentazzjoni teknika
3.2.4.     Kompatibbiltà mal-qafas
finanzjarju multiannwali attwali
–
x Il-proposta/l-inizjattiva hija kompatibbli mal-qafas finanzjarju
multiannwali attwali.
–
x Il-proposta/l-inizjattiva għandha tinvolvi programmar
mill-ġdid tal-intestatura rilevanti fil-qafas finanzjarju multiannwali.
Spjega xi programmar mill-ġdid ikun
meħtieġ, billi tispeċifika l-intestaturi tal-baġit
konċernati u l-ammonti korrispondenti.
–
¨  Il-proposta/inizjattiva teħtieġ l-applikazzjoni
tal-istrument tal-flessibilità jew ir-revizjoni tal-qafas finanzjarju
multiannwali[26].
Spjega x’ikun meħtieġ, billi
tispeċifika l-intestaturi u l-linji tal-baġit konċernati u
l-ammonti korrispondenti.
3.2.5.     Kontribuzzjonijiet ta’ terzi
–
xIl-proposta/inizjattiva ma tipprevedix il-kofinanzjament minn partijiet
terzi
–
¨Il-proposta/inizjattiva tipprovdi għall-kofinanzjament stmat hawn
isfel:
3.3.        Impatt stmat fuq id-dħul

–
¨  Il-proposta/l-inizjattiva ma għandhiex impatt finanzjarju fuq
id-dħul.
–
x Il-proposta/l-inizjattiva għandha l-impatt finanzjarju li
ġej:
–
x        fuq riżorsi proprji
–
¨         fuq dħul mixxellanju
[1]               Regolament
(KE) Nru 1889/2006 tal-Parlament Ewropew u tal-Kunsill
tal-20 ta' Diċembru 2006 dwar l-istabbiliment ta’ strument
ta’ finanzjament għall-promozzjoni tad-demokrazija u tad-drittijiet
tal-bniedem madwar id-dinja (ĠUUE L 386/1 (8).
[2]               Konklużjonijiet
tal-Kunsill dwar tal-Appoġġ għad-Demokrazija fir-Relazzjonijiet
Esterni tal-UE – Lejn Iżjed Koerenza u Effettività, 16081/09.
[3]               Il-konklużjonijiet
tal-Kunsill dwar Appoġġ għad-Demokrazija fir-Relazzjonijiet
Esterni tal-UE - 2010 Rapport dwar il-Progress u lista ta' pajjiżi pilota proposti,
it-3058 laqgħa tal-Kunsill tal-AFFARIJIET BARRANIN fi Brussell,
13 ta' Diċembru 2010.
[4]               Komunikazzjoni
tal-Kummissjoni tal-25 ta’ Jannar 2006.
[5]               Deċiżjoni
tal-Kunsill 2010/427/UE tas-26 ta’ Lulju 2010.
[6]               jiġifieri
l-paċi u s-sigurtà, it-tnaqqis tal-faqar, l-għajnuna umanitarja,
l-investiment fl-istabbiltà u t-tkabbir fil-pajjiżi tat-tkabbir u
tal-viċinat, fl-indirizzar tal-isfidi globali, il-promozzjoni
tal-istandards u l-valuri internazzjonali u tal-UE, u l-appoġġ
għat-tkabbir u l-kompetittività barra
[7]               ĠU C , , p. .
[8]               ĠU C , , p. .
[9]               ĠU L 386, 29.12.2006, p. 1–11
[10]             ĠU …
[11]             ABM:
Activity-Based Management [Immaniġġjar Abbażi ta’ Attività] –
ABB: Activity-Based Budgeting [Ibbaġittjar Abbażi ta’ Attività].
[12]             Kif
imsemmi fl-Artikolu 49(6)(a) jew (b) tar-Regolament Finanzjarju.
[13]             Dettalji
ta’ modi ta’ maniġment u referenzi għar-Regolament Finanzjarju
jinsabu fis-sit BudgWeb: http://www.cc.cec/budg/man/budgmanag/budgmanag_en.html
[14]             Kif
imsemmi fl-Artikolu 185 tar-Regolament Finanzjarju.
[15]             Diff:-
Approprjazzjonijiet differenzjati/Non-Diff:- Approprjazzjonijiet mhux
differenzjati
[16]             EFTA:
Assoċjazzjoni Ewropea tal-Kummerċ Ħieles.
[17]             Il-pajjiżi
kandidati u, fejn applikabbli, il-pajjiżi kandidati potenzjali
mill-Balkani tal-Punent.
[18]             Għajnuna
teknika u/jew amministrattiva u nefqa b’sostenn tal-implimentazzjoni ta’
programmi tal-UE u/jew azzjonijiet (qabel kienu intestaturi "BA"),
riċerka indiretta, riċerka diretta.
[19]             Riżultati
huma prodotti u servizzi li għandhom ikunu pprovduti (eż: numru ta’
skambji ffinanzjati ta’ studenti, numru ta’ km ta’ toroq mibnija,
eċċ.).
[20]             Kif
deskritt fis-Sezzjoni 1.4.2. "Objettiv(i)
speċifiku/speċifiċi…"
[21]             Sena N
hija s-sena li fiha tibda l-implimentazzjoni tal-proposta/inizjattiva.
[22]             Għajnuna
teknika u/jew amministrattiva u nefqa b’sostenn tal-implimentazzjoni ta’
programmi tal-UE u/jew azzjonijiet (qabel kienu intestaturi "BA"),
riċerka indiretta, riċerka diretta.
[23]             AK=
Aġent ta’ Kuntratt; INT=
persunal ta’ aġenzija ("Intérimaire"); JED= "Jeune Expert en Délégation" (Esperti
Żgħażagħ f’Delegazzjonijiet); AL= Aġent Locali; ENS=
Espert Nazzjonmali Sekondat;
[24]             Anqas
mil-limitu stabbilit għall-persunal estern minn approprjazzjonijiet
operattivi (ex-linji "BA").
[25]             Essenzjament
għal Fondi Sturutturali, il-Fond Ewropew Agrikolu għall-Iżvilupp
Rurali (EAFRD) u l-Fond Ewropew għas-Sajd (EFF).
[26]             Ara
l-punti 19 u 24 tal-Ftehim Interistituzzjonali.